Biofuel – Tenaga dari hidupan

Perubahan cuaca yg semakin tak menentu. Peningkatan suhu dunia. Kemerosotan kualiti alam sekitar. Sampai bila nak berterusan begini kan? Apa solusi para saintis, para jurutera?

Pernah dengar renewable energy (tenaga keterbaharuan) ?

Tenaga keterbaharuan ialah salah satu inisiatif kejuruteraan untuk mengatasi krisis pemanasan global. Jurutera dan saintis dari pelbagai disiplin telah berganding bahu untuk mengoptimumkan tenaga ini dari peringkat kajian hinggalah pengkomersilan. Jom baca !

Secara umumnya, tenaga elektrik dijana dengan menukarkan satu bentuk tenaga (kinetik, kimia, keupayaan dll) ke tenaga elektrik. Sumber tenaga ini datangnya dari pelbagai sumber antaranya gas asli, solar, arang batu dll.  Setiap sumber ini berbeza dan punyai kelebihan & kekurangan tersendiri. Sebagai contoh, bahan bakar fosil mempunyai kandungan tenaga yg tinggi namun pembakarannya menghasilkan gas karbon dioksida yg pastinya akan menjejaskan alam sekitar.

Tenaga keterbaharuan didefinisikan sebagai tenaga yg bersumberkan sumber semulajadi di mana kadar penghasilan sumber itu lebih tinggi daripada kadar ianya digunakan. Rumit sangat? Ok saya ringkaskan dalam bentuk jadual:

(bergantung simpanan minyak, gas asli)

Komponen penting tenaga keterbaharuan ialah ketersediaan (availability) sumber tenaga. Sumbernya haruslah lestari & mampu dihasilkan dalam jangka masa yg berterusan. Tenaga keterbaharuan ini kebiasaannya bersumberkan dari alam sekitar seperti angin, biomas, hidroelektrik, geotermal, solar dan sebagainya.

2.0 Apa itu biofuel?

Tenaga keterbaharuan ini boleh dipecahkan lagi mengikut sumbernya.

Biofuel ialah tenaga keterbaharuan yg bersumber dari hidupan; sama ada tumbuhan, haiwan mahupun manusia.
Perkataan bio itu sendiri bermaksud hidupan
Contoh biofuel: biogas, biodiesel, bioethanol

Metana ialah gas hidrokarbon yg boleh dibakar untuk menjana tenaga elektrik/ haba.  Selain sumber tenaga elektrik, biogas juga boleh dimanfaatkan sebagai CNG (Compressed Natural Gas) dan gas memasak

Proses penghasilan biogas boleh dibahagi mengikut parameter;

Suhu: thermophilic (50-60C) & mesophilic (30-40C)
Kandungan air dalam feedstock: Wet & dry fermentation

Biogas boleh dihasilkan daripada sisa agrikultur & kumbahan seperti najis lembu, babi atau sisa efluen kilang kelapa sawit.

Mengurangkan masalah pencemaran. Dengan menggunakan sisa agrikultur sebagai sumber tenaga, ia membantu menyelesaikan masalah pencemaran dari sampah, mahupun sungai. Pembebasan gas rumah hijau juga dapat dikurangkan.

Konsep Biogas [Sumber: biogas-info]

Anaerobic Digester [Sumber: IGWsrl]

Di Malaysia, biodiesel dicampurkan ke dalam diesel biasa dalam peratusan tertentu. Buat masa ini, diesel di Malaysia menggunakan gred B7. (B7: 7% biodiesel + 93% diesel)

Pra-proses: Minyak sayuran/ haiwan di rawat untuk mengasingkan bendasing (air, pasir dll) yg akan menjejaskan proses seterusnya.
Transesterifikasi: Minyak tersebut di pam ke dalam reactor bersama-sama methanol/ ethanol dan pemangkin. Tindakbalas minyak & alcohol ini akan menghasilkan mono alkil ester (biodiesel) & glycerin.
Alkil ester kemudiannya dikumpulkan manakala glycerin, alcohol & pemangkin akan diasingkan di dalam proses yg berlainan. Alkohol & pemangkin akan digunakan semula di dalam proses transesterifikasi yg sama.

Karbon neutral (penghasilan karbon semasa pembakaran biodiesel = penyerapan karbon semasa fotosintesis tumbuhan biodiesel
Memanfaatkan sisa minyak goreng daripada dibuang (pendapatan tambahan untuk pengusaha premis makanan)
Pembakaran biodiesel menghasilkan kurang karbon dioksida & karbon monoksida berbanding diesel. (Chattopadhyay S., 2013)
Mengurangkan pergantungan pada bahan bakar dari luar negara

Konsep Karbon Neutral [Sumber: Fleetcare]

Loji Biodiesel [Sumber: biodieselmagazine]

C2H4 + H2O -> C2H5OH [tindakbalas etanol sintetik]

Bioetanol dihasilkan melalui proses penapaian gula dgn bantuan tindakbalas enzim dari yis. Sumber gula ringkas ini pula datang dari pelbagai sumber seperti tebu, jagung, hampas selulosa dll.

Proses penghasilan bioetanol sedikit berbeza utk jagung & sumber selulosa lain. Jagung & sisa hampas agrikultur tidak mengandungi gula ringkas seperti tebu. Ianya perlu di uraikan dgn bantuan enzim amylase terlebih dahulu untuk menghasilkan gula ringkas.

C6H12O6 -> 2C2H5OH + 2CO2 [tindakbalas penapaian etanol]

Etanol yg terhasil tidak akan melebih 15% kepekatan dan ianya akan seterusnya disulingkan untuk memperoleh kepekatan 95-100%.

2. Gas ekzos yg lebih bersih, kurang pembebasan CO & CO2

3. Sumber bahan mentah yg mudah didapati & murah (sisa agrikultur)

4. Mengurangkan pergantungan pada bahan bakar dari luar negara

Loji Bioethanol [Sumber: agrinet]

Biofuel juga ada kekurangan & kekangannya yg tersendiri. Kebanyakan loji pemprosesan biofuel memerlukan kos kapital yg tinggi dan menghasilkan output tenaga yg rendah jika dibandingkan dgn stesen janakuasa konvensional. Sumber biofuel itu sendiri juga boleh menjadi satu lagi kekangan. Sumber biofuel yg berasaskan makanan akan meningkatkan harga makanan tersebut secara tidak langsung kerana peladang akan sentiasa mengutamakan keuntungan dari setiap jualan produk tanaman mereka.

[Sumber: CM Heavy Industries]


HARI INI ANDA MENONTON PORNO, ESOK ANDA MELANGGAN PELACUR

Mungkin ada yang mengatakan, “Alah… ak tengok porno je, bukan main pelacur pun. Bahayanya kurang” atau “ Aku tengok porno, wife ak tahu. Dia ok je”

Ok atau tak ok, teruskan membaca…

Di dalam satu kajian yang bertajuk Adult Social Bonds and Use of Internet Pornography menunjukkan mereka yang melanggan pelacur 37 kali lebih suka menonton porno berbanding mereka yang tidak melanggan pelacur.

Dr Janice G. Raymond mengatakan dalam satu pembentangan bertajuk The Impact of the Sex Industry in the EU  Kebanyakan lelaki tidak cukup dengan hanya menonton porno, mereka berkeinginan untuk melakukan fantasi mereka yang ganas dan jijik yang mereka dapat melalui porno dengan perempuan sebenar. Dan tempat yang terbaik bagi mendapatkannya adalah servis daripada pelacur. Kerana Industri Pelacuran memang dibina untuk memenuhi segala citarasa dan kehendak pelanggan”

Dalam satu temubual yang melibatkan 854 pelacur di 9 negara yang berbeza menjelaskan kaitan pornografi dan pelacuran. 70% pelanggan meminta mereka(pelacur) melakukan aksi dan posisi yang pernah dilihat oleh pelanggan ketika mereka menonton pornografi.

Dalam buku  The Johns: Sex for Sale and the Men Who Buy It yang ditulis oleh Victor Malarek menceritakan pengalaman “ Saya mula menonton porno dan kemudian saya sedar saya berada di dalam kereta bersiap sedia untuk mendapatkan perempuan sebenar”. “Mesej yang ingin disampaikan sangat jelas. Pelacuran adalah aktiviti utama dan pornografi adalah persediaan awal ke arah melanggan pelacur”

Dalam buku yang sama “ Bagi Penagih Porno, mereka seolah-olah mahu berada di kerusi pengarah filem porno, tapi sudah pasti mereka tidak berpeluang. Jadi tempat yang paling sesuai untuk memenuhi angan-angan tersebut adalah pelacur.

Dalam satu artikel yang bertajuk Prostitution: A Critical Review of the Medical and Social Sciences Literature. Menunjukkan 32 daripada 130 pelacur mengatakan kebanyakan pelanggan minta mereka beraksi seperti mana aksi yang ada wujud di pornografi.

Malah menurut Jurnal Pornography is Tracfikking , ada pelanggan yang membawa gambar aksi pornografi untuk dijadikan contoh bakal aksi yang dimahukan, terutamanya aksi yang ganas-ganas yang mana aksi tersebut tidak dapat di lakukan bersama pasangan mereka.

Berdasarkan sumber daripada buku Big Porn Inc: Exposing the Harms of the Global Pornography Industry, satu kajian kepada 110 pelanggan pelacur di Scotland untuk mengetahui kekerapan mereka melanggan pelacur.

Pelanggan yang mempunyai kekerapan tinggi melanggan pelacur di dapati adalah penonton pornografi tegar dan mereka juga bertindak melakukan aksi seks yang agresif terhadap perempuan yang bukan pelacur.

Tegas Abigail Bray pada topik Capitalism and Pornography: the Internet as a Global Prostitution Factory pornografi itu sendiri jelas merupakan satu pelacuran kerana menggunakan tubuh badan wanita untuk mendapatkan keuntungan.

Data-data ini jelas menunjukkan kepada kita penonton pornografi tidak berhenti sekadar menonton, malah boleh melakukan lebih daripada itu dengan melanggan pelacur. Dan tidak perlu untuk hurai panjang apa kesannya setelah melanggan pelacur samada dari segi kesihatan mahupun kekeluargaan.

Jangan kita ambil mudah dan ringan perkara ini dengan sekadar menganggap bila sudah tua nanti mereka akan berubah dan bila berkahwin mereka akan meninggalkan pornografi. Ya kahwin boleh dijadikan salah satu langkah penyelesaian, tetapi sekadar mengambil jalan mudah seperti ini dan berharap ketagihan pornografi akan selesai dengan sendirinya anda silap besar.

Kemungkinan besar penonton pornografi bukan sahaja merosakkan diri mereka, malah mereka merosakkan keluarga yang bakal dibina. Fikirkan. Jangan ambil mudah.

Steven Stack, Ira Wasserman, and Roger Kern, “Adult Social Bonds and Use of Internet Pornography,” Social Science Quarterly 85, no. 1 (2004): 75–88.

Janice Raymond, “Public Hearing on ‘The Impact of the Sex Industry in the EU,” Committee on Women’s Rights and Equal Opportunities, European Parliament, January 19, 2004

Melissa Farley, “Renting an Organ for Ten Minutes: What Tricks Tell Us about Prostitution, Pornography, and Trafficking,” in Pornography: Driving the Demand in International Sex Trafficking, ed. David E. Guinn and Julie DiCaro, (Bloomington, IN: Xlibris, 2007), 145.

Victor Malarek, The Johns: Sex for Sale and the Men Who Buy It (New York: Arcade, 2009), 202–4.

Melissa Farley and Vanessa Kelly, “Prostitution: A Critical Review of the Medical and Social Sciences Literature,” Women and Criminal Justice, 11, no. 4 (2000): 29–64.

Catherine A, MacKinnon, “Pornography as Trafficking,” Michigan Journal of International Law 26, no. 4 (2005): 999–1000.

Melissa Farley, “Pornography Is Infinite Prostitution,” in Big Porn Inc., edited by Melinda Tankard Reist and Abigail Bray, 150–159. North Melbourne, Australia: Spinifex Press, 2011.

Abigail Bray, “Capitalism and Pornography: the Internet as a Global Prostitution Factory,” in Big Porn Inc., edited by Melinda Tankard Reist and Abigail Bray, 160–166. North Melbourne, Australia: Spinifex Press, 2011. 1— Rebecca Whisnant, “Confronting Pornography: Some Conceptual Basics” in Not For Sale: Feminists Resisting Prostitution and Pornography, edited by Rebecca Whisnant and Christine Stark, 15–27. North Melbourne, Australia: Spinifex Press, 2004.


Adakah Pornografi Sesuatu Yang Taboo Di Kalangan Pelajar Sekolah?

Rizal berbual dengan Karim di koridor berhadapan kelasnya. Cikgu belum masuk lagi. Menunggu waktu pembelajaran seterusnya, mereka khusyuk pada topik perbicaraan.

“Kau ada tengok video Rizana? Budak Form Two yang duduk Ampang tu. Aritu dah viral dekat group batch kita.” Kata Karim.

“Yeke? Alamak phone aku xde datalah. Kau ada lagi video tu? Nak tengok?” Soal Rizal, sedikit kelam kabut dan menyesal kerana tidak ‘updated’ dengan info terbaru itu.

Karim mengaktifkan telefon bimbitnya. Pantas dia mencari video yang dimaksudkan. Belum sempat dimainkan, Rizal merampas telefonnya.

“Hahaha, gelojoh sial,” kata Karim.

“Mantap gila wey body dia…” Rizal menyahut. “Macammana korang boleh dapat video ni?” Dia menyambung.

“Haritu dia share dengan bekas boyfriend dia si Faris tu. Lepas tu diorang clash. Sebab Faris bengang sangat, dia share ah video ni ke serata alam..hahaha!” Karim menjawab dengan gelak jahat sedikit.

Kedua-duanya ketawa dan mata Rizal kembali menancap di skrin telefon tersebut. Cikgu masih lagi belum sampai.

Kisah tadi hanya rekaan semata-mata. Namun ianya kisah tipikal yang sedang berlaku di dalam masyarakat kita. Sedar atau tidak, golongan muda sebegini sudah terlalu terdedah dengan dunia yang kotor ini.

Menurut satu penyelidikan, remaja dan golongan muda mempunyai sikap yang bersahaja terhadap porno. Apabila mereka membicarakan porno dengan kawan-kawan, 96 peratus golongan muda menyatakan mereka berbicara dengan neutral, menerima, dan menggalakkan topik tersebut. Hanya 1 per dua puluh golongan muda menyatakan yang mereka merasakan porno adalah perkara yang tidak elok untuk ditonton.

Ianya bukan lagi perkara yang tabu, yang dibicarakan di ruang-ruang yang terpencil tanpa orang lain memandangnya. Ia bukan perkara yang segan untuk dikongsikan dengan kawan-kawan. Malah terlalu banyak ruangan forum yang menceritakan secara terbuka mengenai video-video porno ini.

APAKAH JENIS PORNO YANG DITONTON GOLONGAN MUDA?

Malah, bukan sahaja perbicaraan mengenainya dianggap tidak lagi dipandang asing, golongan ini juga sudah terlalu terdedah dengan kehidupan melihat porno, dan jenis porno yang melampau:

•Samada mereka mencari atau tidak, 16 peratus golongan muda mengatakan mereka ‘terserempak’ dengan porno setiap hari dan 32 peratus mengatakan setiap minggu.•83 peratus lelaki dan 57 peratus perempuan dalam golongan muda didapati pernah melihat aksi seks berkumpulan secara atas talian.•32 peratus lelaki dan 18 peratus perempuan salam golongan muda pernah melihat aksi seks dengan haiwan (bestiality).•88.2 peratus daripada laman web porno yang popular mengandungi aksi mengasari wanita.

Nampaknya seperti ibubapa sedang berhadapan dengan keadaan yang mereka hampir pasti akan tewas.

Ianya adalah sesuatu yang menakutkan, dan sudah menjadi satu ‘kebiasaan yang baru’.

Bolehkah keadaan ini diperbaiki atau dielakkan? Sudah tentu boleh. Untuk ibubapa, pastikan anda benar-benar memeriksa telefon bimbit anak-anak anda. Jika anda rasakan sesuai, jangan beri anak anda menggunakan telefon.

Buang aplikasi yang boleh mengundang bahaya porno. Periksa ‘history’ lawatan laman web anak-anak. Berbual dengan mereka. Jelaskan mengenai kebalighan (puberty), dan keinginan (desires) yang ada pada setiap manusia dewasa. Salurkan maklumat-maklumat yang akan menjadikan mereka faham bahawa porno adalah satu penipuan yang tidak sama lansung dengan kehidupan seksual setiap pasangan hidup.

ADAKAH ANDA BERPENYAKIT SEBEGINI?

Jika anda merupakan seorang yang sedang mengalami masalah ini, langkah awal yang anda boleh buat ialah dengan menghilangkan semua ‘pemicu’ (triggers) yang akan menyebabkan anda tewas. Jika anda berkawan dengan orang yang teruk, cari persekitaran yang lebih membina.

Cari hobi baru. Fokus pada perkara baru itu sehingga berjaya. Buat dengan penuh semangat, dengan bersungguh-sungguh. Tukarkan ‘keghairahan’ anda kepada sesuatu yang lebih sihat.

Porno memang telah menjelajah dan menjajah setiap telefon bimbit dan komputer kita. Namun percayalah, kita pasti akan boleh menang dalam perjuangan menentangnya jika kita ikhlas ingin menyelesaikan masalah ini,di samping kemudian kita fokus pada usaha merawatnya

Semoga generasi anda selepas ini menjadi generasi yang baik, dan bebas masalah porno!

Bacaan seterusnya: Sisi gelap pornografi

The Porn Phenomenon: The Explosive Growth of Pornography and How It’s Impacting Your Church, Life, and Ministry. www.Enough.orghttps://www.josh.org/key-findings-in-landmark-pornography-study-released/


Gam Arab(arabic gum): Khasiat, Sejarah dan merawat buah pinggang

Beberapa tahun ini, ‘Arabic gum’ atau gam arab telah menjadi salah satu makanan yang terkenal dan dikatakan mempunyai banyak khasiat dan kebaikan. Bahkan ada yang mengatakan ia mampu menyembuhkan pesakit yang mempunyai masalah kegagalan buah pinggang dan beberapa penyakit lain.

Asal usul Arabic gum

Arabic gum berasal daripada pokok Acacia senegal, ia juga diperoleh dari pokok Acacia seyal (sebelum ini dikenali sebagai Vachellia seyal).  Ia adalah pokok berduri, berbatang kecil yang selalunya tumbuh hingga ke ketinggian 15 kaki. Pokok ini adalah natif di kawasan padang pasir seperti sub-sahara afrika, Oman, Pakistan dan Pantai barat India. Ketika kemarau, kulit pokok tersebut pecah mengeluarkan lelehan sap (getah?) yang berbentuk seperti titisan air dan mengeras menjadi seperti apa yang digelar gam arab.

Pada zaman sekarang, arabic gum secara kormesialnya dikeluarkan daripada pokok tersebut dengan cara menoreh kulit pokok acacia dan lelehan gam arab tersebut akan diambil untuk dipasarkan. Kualiti gam selalunya dapat dibezakan dengan keadaan pokok ketika mana gam tersebut terhasil sama ada ia terhasil ketika kemarau yang ekstrim atau diambil dengan cara torehan kulit pokok. Gam yang terhasil ketika musim kemarau mempunyai kualiti yang lebih bagus daripada gam yang diambil secara torehan.

Arabic gum yang keluar daripada kulit pokok

Kualitinya juga ditentukan dari jenis arabic gum seperti Combretum dan juga daripada genus pokok Albizia. Harganya lebih murah daripada gam acacia. Ia mengandungi tannin yang agak menjejaskan rasanya. Kini, 80% bekalan arabic gum dunia dieksport dari negara Sudan (dari varieti pokok Acacia senegal). Namun, dari sudut sejarahnya arabic gum diperoleh dari pokok Acacia nilotica yang dikatakan tumbuh sepanjang Sungai Nil dahulu (sekarang ia digelar gum india atau amvarati gum)

Gam arab telah lama digunakan dalam dunia perubatan tradisional. Orang mesir selalu menggunakannya dalam minuman dan makanan, ia juga untuk ubatan bagi mengurangkan rasa sakit. Pengamal perubatan tradisional selalu menggunakannya untuk pelbagai jenis penyakit. Sebagai pelawas, melegakan cirit-birit, menghilangkan sakit gigi dan sakit kepala, malah ia dipercayai untuk menajamkan ingatan dan menghindar dari penyakit nyanyuk dan lupa.

Hari ini, ianya digunakan secara meluas dalam industri farmaseutikal (sebagai bahan dalam pembuatan kapsul dan ‘tablet coating’, penstabil) dan bahan yang sangat penting dalam industri pembuatan makanan. Jika anda pernah membaca bahagian label makanan, pasti pernah terjumpa perkataan ‘penstabil makanan’ atau E414 yang digunakan sebagai kod bagi gum acacia sebagai ‘food additive’. Selepas ini tidak perlulah kita terpengaruh dengan retorik kisah berantai nombor E pada makanan yang dikatakan berasal dari babi dan tidak halal ya?

Gam arab ini juga digunakan secara meluas dalam industri penghasilan cat dan pewarna untuk lukisan, sebagai bahan yang melindungi permukaan supaya tahan lama, salah satu bahan dalam proses ‘glazing’ bagi pembuatan seramik dan pelbagai lagi kegunaan.

Ia juga digunakan sebagai gel yang diletakkan di luka seperti ulser di dalam mulut yang berfungsi untuk mengurangkan sakit.

Sebelum ini, ia pernah digunakan dalam hospital dimana ia berfungsi untuk meningkatkan tekanan darah pesakit ketika mana pendarahan berlaku sewaktu pembedahan. Pada ketika itu, penggunaannya adalah dengan cara menyuntik larutan gam tersebut terus ke dalam saluran darah. Tetapi penggunaanya didapati menyebabkan kerosakan pada buah pinggang dan juga hati

Apakah sifat Gam acacia dan kandungan di dalamnya?

Gam Acacia adalah rapuh, tidak berbau dan tidak mempunyai rasa. Ia mengandungi gula kompleks, asid, kalsium dan beberapa jenis elektrolit yang lain.

Komposisi kimia arabic gum adalah terdiri dari polisakarida (rantaian gula panjang) arabinogalactan yang bersangkutan dengan protein. Rantaian arabinogalactan ini terdiri dari gula jenis arabinose dan galactose. Menariknya, nama gula arabinose tersebut diperoleh dari tumbuhan Acacia ini (ARAB tree, ARAB sugar, ARABinose)

Ia sangat mudah larut dalam air dan tidak larut dalam pelarut organik.

Gam Arab, khasiat dan kebaikan nya

Apakah prebiotik? Prebiotik adalah makanan bagi bakteria baik di dalam usus. Perlu diketahui bahawa gam arab merupakan salah satu prebiotik yang terbaik untuk pertumbuhan bakteria baik dalam usus.

Kesemua prebiotik adalah fiber iaitu terdiri daripada karbohidrat kompleks yang tidak boleh diuraikan oleh sistem pencernaan manusia. Tetapi tidak semua fiber boleh bertindak seperti prebiotik.

Bakteria di dalam usus akan menjalankan proses penapaian untuk menguraikan fiber tersebut dan hasil daripada penapaian itu akan digunakan sebagai tenaga bagi bakteria di dalam usus. Penguraian fiber itu juga akan menggalakkan pembiakkan bakteria baik di dalam usus.

Bukan itu sahaja, proses penapaian tersebut juga akan menghasilkan rantaian pendek asid lemak (Short chain fatty acid) yang sangat bermanfaat bagi manusia. 3 jenis asid lemak yang selalu dihasilkan adalah acetate, butyrate dan propionate. Salah satu fungsi asid lemak tersebut adalah ia mengurangkan pH usus besar menjadikannya lebih berkeadaan asid dan perkara tersebut akan membantu pembiakkan bakteria baik seperti bifidobacteria dan lactobacilli serta juga merencat pembiakan bakteria jahat.

Beberapa kelebihan gam arab yang bertindak sebagai prebiotik

Mengurangkan keradangan pada bahagian usus. Oleh itu, ia boleh mengurangkan serangan penyakit Inflammatory bowel diseaseSedikit sebanyak melindungi usus daripada terkena kanser ususMeningkatkan kadar penyerapan garam galian seperti kalsium dan magnesiumMengurangkan faktor risiko untuk kena sakit jantung dan strokMenyebabkan rasa kenyang. Oleh itu, ia boleh menyebabkan pengurangan berat badan dan boleh mengelakkan obesiti

Adakah ia boleh menyembuhkan penyakit buah pinggang?

Satu kajian dilakukan pada tahun 1996 melibatkan 16 orang pesakit buah pinggang. Pesakit tersebut diberi gam arab setiap hari dan disusuli selepas beberapa bulan. Ia menunjukkan penurunan bacaan urea iaitu salah satu kompaun yang tinggi ketika mana ada masalah buah pinggang. Tetapi dalam kajian ini, ia masih tidak menunjukkan organ buah pinggang tersebut sembuh

Jadi bagaimanakah arabic gum boleh mengurangkan bacaan urea di dalam pesakit ini? Untuk menjelaskan perkara ini, kita kena cerita kajian pada tahun 2014 dimana salah satu bakteria baik di dalam usus dibuktikan dapat mengurangkan bacaan urea di dalam darah. Ia disebabkan bakteria tersebut mampu menguraikan urea yang berada di dalam usus.

Oleh itu, disebabkan pengambilan prebiotik seperti arabic gum meningkatkan jumlah bakteria baik di dalam usus, ia juga akan menyebabkan penguraian urea di dalam usus meningkat. Oleh itu, ia akan menyebabkan bacaan urea di dalam darah semakin berkurangan.

Secara kesimpulannya, arabic gum tidaklah mampu menyembuhkan buah pinggang, tetapi ia hanya mengurangkan bacaan urea di dalam darah. Walaubagaimanpun, bacaan tersebut masih lagi tinggi jika hendak dibandingkan dengan mereka yang sihat

Penggunaan arabic gum diperbolehkan kerana ia mampu menyediakan keadaan yang bagus untuk pembiakan bakteria baik di dalam usus. Malah mampu mengurangkan faktor risiko untuk berhadapan dengan penyakit kronik seperti obesiti, kencing manis, sakit jantung dan sebagainya.

INGATAN PENTING: Bagi pesakit yang bergantung pada ubat-ubatan sebagai kelangsungan hidup menghadapi penyakit kronik atau mengalami jangkitan yang memerlukan antibiotik, antiviral pada kepekatan darah yang tepat, pengambilan arabic gum perlu diambil kira dan dipantau (seeloknya tidak perlu diambil). Berbincanglah dengan doktor dan ahli farmasi anda mengenai pengambilan arabic gum ini. Ini kerana pengambilannya boleh menjejaskan penyerapan beberapa jenis ubat-ubatan.

Kesimpulannya, arabic gum adalah makanan prebiotik yang selamat dan bagus untuk sistem pencernaan kita. Ia baik sebagai pencegahan dari beberapa penyakit kronik dan obesiti. Makanlah ia ketika anda sihat, bukan setelah sakit. Ia bukanlah ubat ajaib yang boleh menyembuhkan penyakit kronik seperti penyakit buah pinggang dan kencing manis yang anda hadapi!

Meyer JE. The Herbalist . Hammond, IN: Hammond Book Co.; 1934:13.Dobelis IN, ed. Magic and Medicine of Plants . Pleasantville, NY: Reader’s Digest Association, Inc.; 1986.Evans WC. Trease and Evans’ Pharmacognosy . 13th ed. London: Bailliere Tindall; 1989.Morton JF. Major medicinal plants . Springfield, IL: C.C. Thomas Publisher; 1977.Anderson DM, Morrison NA. The identification of Combretum gums which are not permitted food additives, II. Food Addit Contam . 1990;7:181-188. Anderson DM, Morrison NA. Identification of Albizia gum exudates which are not permitted food additives. Food Addit Contam . 1990;7:175-180.Leung AY, Foster S. Encyclopedia of Common Natural Ingredients Used in Food, Drugs, and Cosmetics . New York, NY: J. Wiley and Sons; 1980.Anderson DM, Millar JR, Weiping W. Gum arabic (Acacia senegal): unambiguous identification by 13C-NMR spectroscopy as an adjunct to the Revised JECFA Specification, and the application of 13C-NMR spectra for regulatory/legislative purposes. Food Addit Contam . 1991;8:405-421.Kurup TR, Wan LS, Chan LW. Interaction of preservatives with macromolecules: Part I- natural hydrocolloids. Pharm Acta Helv . 1992;67:301-307.Rasha Babiker,Tarig H Merghani, Khalifa Elmusharaf, Rehab M Badi, Florian Lang, and Amal M Saeed: Effects of gum Arabic ingestion on body mass index and body fat percentage in healthy adult females: two-arm randomized, placebo controlled, double-blind trial. Nutr J. 2012; 11: 111. D Z Bliss, T P Stein, C R Schleifer, and R G Settle: Supplementation with gum arabic fiber increases fecal nitrogen excretion and lowers serum urea nitrogen concentration in chronic renal failure patients consuming a low-protein diet. Am J Clin Nutr March 1996 vol. 63 no. 3 392-398Miranda Alatriste PV, Urbina Arronte R, Gómez Espinosa CO, Espinosa Cuevas Mde L. Nutr Hosp. 2014 Mar 1;29(3):582-90.. Effect of probiotics on human blood urea levels in patients with chronic renal failure.


Child Abused-Porn: Selamatkah Generasi Kita Di Alam Maya?

Generasi kanak-kanak kita hari ini terdedah kepada bahaya kesalahan penggunaan internet. Dalam banyak kes, kanak-kanak berkongsi video dan gambar lucah mereka kepada orang lain, selalunya secara paksaan. Ini menjadikan mereka termasuk dalam kancah porno, dengan didera secara mental.

Menurut Adele Desirs, seorang penganalisa identiti mangsa jenayah (victim identification analyst), banyak kes-kes eksploitasi seksual ini bermula dengan tiada apa-apa, sekadar berbual kosong.

“Selalunya mangsa kanak-kanak ini akan memuatnaik video mereka menyanyi atau menari di Youtube. Kemudian mereka akan dihubungi pemberi komen pada video (commentor) yang sebenarnya adalah pemangsa, dan itulah bagaimana jenayah ini bermula.” jelas Desirs.

Pada bulan-bulan pertama tahun 2016, Interpol mendapati kes sebegini meningkat sehingga 150 peratus.

Desir, yang juga merupakan bekas pekerja Interpol menambah, mangsa-mangsa dalam banyak kes diugut, sebelum disuruh memberikan material porno kepada pemangsa. Dalam satu kes, seorang kanak-kanak 12 tahun disuruh berlaku lucah selepas pemangsa memaksa, dengan mengugut yang dia akan ‘mencekik seekor kucing’.

“Jadi, pemangsa akan mengatakan, ‘Kalau kau tak buat, aku bunuh kucing ni’, ini adalah antara perkara yang selalu kita dapati,” jelas Desir. Kanak-kanak yang ketakutan akan tunduk kepada arahan pemangsa tersebut.

Adakah Ianya Keadaan Yang Membimbangkan?

Terdapat juga kanak-kanak atau remaja yang sengaja mendedahkan tubuh dan alat sulit mereka demi mengejar ‘like’ dan mendapatkan perhatian rakan-rakan mereka. Malah terdapat jugak kanak-kanak yang memaksa kanak-kanak yang lebih kecil daripada mereka menjadi mangsa jenayah ini, dengan yang paling muda dilaporkan berumur 4 tahun (!).

Dalam sebuah dapatan yang diperoleh daripada C.S Mott Children Hospital, di Michigan, Amerika Syarikat, keselamatan internet (internet safety) menduduki tangga ke-4 di tahun 2015 pada senarai masalah kesihatan utama, berbanding tangga ke-8 pada tahun sebelumnya.

‘Sexting’ pula menduduki tempat ke-6 berbanding ke-13 sebelumnya, peningkatan sebanyak 45 peratus.

Menurut Onemyr Awareness Management dalam sebuah kursus yang diadakan di Dungun, seorang dari 20 wanita pernah menjadi mangsa jenayah lucah siber.

Pengarah Onemyr Awareness Management, Mohd Ridzman Azzahari, berkata berdasarkan pemantauan, pihaknya mendapati tidak kurang daripada 9,000 video dan gambar lucah remaja atau wanita Malaysia kini sudah dipertontonkan kepada khalayak awam di internet dan media sosial.

Ini menunjukkan kita sangat-sangat terdedah kepada masalah ini.

Ibubapa perlu berhubung dengan anak-anak dan memeriksa laman web apakah yang mereka sering lawati dan aplikasi apa yang mereka sering gunakan.

Jika terdapat fungsi ‘live-chat’ atau ‘video-function’ pada aplikasi tersebut, ibubapa perlu mengaktifkan kawalan ibubapa (parental control) untuk mengelakkan hal yang tidak diingini berlaku.

Anak-anak juga perlu dikomunikasikan dengan sejelas-jelasnya mengenai risiko dan bahana yang akan dihadapi mereka sekiranya mereka tidak berjaga-jaga dalam menggunakan internet.

Kerana akhirnya, mereka adalah masa depan kita. Apabila memandang keruntuhan satu-satu generasi, ketahuilah ianya adalah disebabkan tugas-tugas yang tidak dijalankan dengan baik oleh generasi sebelumnya.

Berita Harian
C.S. Mott Children’s Hospital National Poll on Children’s Health – based at the Child Health Evaluation and Research Unit at the University of Michigan


Apakah Penyusuan Eksklusif?

Banyak kecelaruan kefahaman tentang apa yang dinamakan sebagai penyusuan eksklusif atau pun exclusive breastfeeding. Berdasarkan definisi WHO(World Health Organization), ianya bermaksud:

Pemberian sumber diet bayi yang hanya melibatkan dan menggunakan susu ibu tanpa sumber diet yang lain. Maksudnya tiada makanan atau minuman lain dicampur aduk sekali. HANYA SUSU IBU SAHAJA(air kosong pun tak).

Dalam konteks perubatan pula, ianya bermaksud untuk 6 bulan pertama kehidupan bayi tersebut, hanya beri susu ibu sahaja. Tiada benda lain. Itulah penyusuan eksklusif.

Sekiranya ibu masih menyusu bayi sehingga umur setahun, dua tahun ataupun hingga 10 tahun sekali pun TANPA memberikan anak sumber diet yang lain(kecuali susu ibu), itu dinamakan sebagai Extended Exclusive Breast Feeding ataupun EEBF.

Banyak kajian menunjukkan pengamalan EEBF adalah TIDAK OPTIMAL untuk perkembangan bayi kerana keperluan selepas umur 6 bulan meningkat berkali ganda berbanding pada 6 bulan pertama kehidupan bayi. Susu ibu sudah mula tidak mampu untuk menampung keperluan perkembangan si kecil.

Bukan tiada akan tetapi semakin tidak mencukupi. Boleh bayangkan analogi demand(keperluan) sudah melebihi supply(bekalan). Umpama nak pergi dari Kuala Lumpur ke Johor Bahru isi minyak 5L sahaja. Kereta boleh bergerak tapi takkan sampai ke destinasi yang diharapkan. Pasti terkulai dipertengahan jalan.

Sebab yang samalah saranan WHO dan AAP(American Academy of Paediatrics) menyebut supaya bayi diberikan susu ibu secara eksklusif untuk 6 bulan pertama kehidupan. Selepas 6 bulan tersebut, nak sambung menyusu badan untuk berapa lama pun TIADA MASALAH tetapi perlu diberikan makanan tambahan bersesuaian dengan umur bayi(seperti semi-solids/solids) selepas bayi berumur 6 bulan untuk memastikan perkembangan yang optimal dan sebaiknya.

TIADA, diulangi, TIADA SEBARANG RUJUKAN DALAM DUNIA INI yang hanya menyarankan pemberian makanan kepada bayi seperti:

1) Hanya mula beri makan pada umur satu tahun.

2) Hanya beri makanan sekiranya berat badan pada umur tersebut kurang daripada sepatutnya. Contoh kalau pada umur 7 bulan patutnya berat 8kg tapi anak hanya 6kg, barulah beri makan. Kalau tak hanya menyusu sahaja atau tunggu pada umur satu tahu baru beri makanan seperti Nombor 1)

DIULANGI, TIADA SEBARANG kajian mahupun garispanduan yang menyatakan dua perkara tersebut. Ianya TIDAK WUJUD. Sebabnya ianya tidak berdasarkan apa-apa rujukan atau asas. Terutamanya dalam bidang pemakanan(dietetik).

Gambar hiasan. Tiada ada kena mengena sesiapa pun, tidak kira yang masih hidup ataupun yang sudah meninggal dunia. Harap maklum.

Sebab itulah amatlah tidak beretika untuk seseorang menyampaikan sesuatu yang begitu penting dalam memastikan keperluan perkembangan bayi untuk TIDAK MENGULANGKAJI perkara asas seperti nutrisi lengkap untuk bayi. Apetah lagi apabila menyebarkan nasihat dan saranan berdasarkan sesuatu yang TIDAK WUJUD.

Perkara-perkara itu akan mengelirukan masyarakat kerana individu-individu yang berpengaruh mampu memberi kesan yang amat besar sekiranya rakyat marhaen tidak mampu membezakan PENDAPAT(opinions) dengan FAKTA(facts). Semua orang ada pendapat. Ada orang suka pasukan bola Man U. Ada yang tak suka. Kalau tanya pemain mana yang terbaik sekali dalam sejarah pasukan tersebut, pelbagai pendapat akan dikeutarakan sebab ianya adalah subjektif dan berdasarkan pengalaman masing-masing. 10 ribu orang boleh ada 10 ribu pendapat yang berbeza.

Bila kita berbincang berkenaan fakta pula, ianya perlu berdasarkan bukti(evidence). Sebab kalau tiada bukti yang sahih ataupun kajian yang sistematik dalam menilai sesuatu, itu tiada beza dengan pendapat. Berdasarkan fakta ini jugalah yang digunapakai diseluruh dunia dan diperkenalkan sebagai guidelines atau garispanduan.

Garispanduan ini dihasilkan supaya ianya dapat melaraskan tindakan(approach) dan langkah(actions) diseluruh dunia. Bertujuan untuk melindungi bayi itu sendiri. Supaya nasihat ahli perubatan di Lagos, Nigeria tidak berlainan dengan seseorang di Johor Bahru, Malaysia walaupun ianya adalah kes yang sama dan serupa.

Benar bukan semua adalah sama rata(one size fits all) tapi pada ASASNYA(principles), pendekatan yang diambil perlulah BERASAS(mempunyai fakta menyokong) dalam menjalankannya. Bukan sekadar hanya syok sendiri mahupun ikut nafsu semata-mata.

Pelbagai masalah dapat dilihat sekiranya ibubapa terpesong dengan saranan dan nasihat yang tidak berdasarkan evidence based. Pelbagai masalah kesihatan dan perkembangan kanak-kanak dapat dilihat setiap hari. Yang merisaukan masalah-masalah tersebut TIDAK dapat dilihat atau dikesan oleh ibubapa dengan mata kasar mereka sendiri. Perlu penilaian daripada ahli perubatan bertauliah untuk ‘melihat’ sama ada benar atau tidak perkembangan anak mereka adalah optimal atau tidak. Mereka yang sekadar memberi nasihat umum dimedia sosial sudah pasti tidak dapat mengenalpasti pelbagai masalah yang mungkin dihadapi oleh kanak-kanak tersebut.

Diharap ibubapa diluar mengambil nasihat dan keputusan berdasarkan saranan yang tepat. Bukan hanya berpandukan pendapat-pendapat yang tidak berasas dan tidak mempunyai rujukan yang telus. Apetah lagi mengambil nasihat dan saranan daripada individu-individu yang mempunyai rekod/sejarah buruk mengambil kesempatan terhadap pesakit mereka sendiri hanya demi wang ringgit semata-mata.

WHO. Effect of breastfeeding on infant and child mortality due to infectious diseases in less developed countries: a pooled analysis. WHO Collaborative Study Team on the Role of Breastfeeding on the Prevention of Infant Mortality. The Lancet. 2000; 355(9202):451-5

Arenz S, Rückerl R, Koletzko B, von Kries R. Breast-feeding and childhood obesity–a systematic review. International Journal of Obesity and Related Metabolic Disorders. 2004; 28(10):1247-56

Whitehead RG. For how long is exclusive breast-feeding adequate to satisfy the dietary energy needs of the average young baby? Pediatric Research. 1995; 37(2):239–43.

Optimal breastfeeding practices and infant and child mortality: a systematic review and meta-analysis. 2015.
Sankar M, Sinha B, Chowdhury R, Bhandari N, Taneja S, Martines J, Bahl R. Acta Paediatr. 2015 Dec;104(467):3-13. doi: 10.1111/apa.13147.

Liu L, Oza S, Hogan D, Perin J, Rudan I, Lawn JE, et al. Global, regional, and national causes of child mortality in 2000-13, with projections to inform post-2015 priorities: an updated systematic analysis. Lancet 2015; 385: 430–40.

Elizabeth J. O’Sullivan, Sheela R. Geraghty, Kathleen M. Rasmussen, Human milk expression as a sole or ancillary strategy for infant feeding: a qualitative study, Maternal & Child Nutrition, 2017, 13, 3, e12332

World Health Organization. The Optimal Duration of Exclusive Breastfeeding. Report of an Expert Consultation. Geneva, Switzerland: World Health Organization; 2001

WHO Global Data Bank on Infant and Young Child Feeding, September 2015,

Porta F., Mussa A., Baldassarre G., et al. Genealogy of breastfeeding. European Journal of Pediatrics. 2016;175(1):105–112. doi: 10.1007/s00431-015-2605-6

Williams L. A., Davies P. S., Boyd R., David M., Ware R. S. A systematic review of infant feeding experience and hospitalization in developed countries. Acta Paediatrica. 2014;103(2):131–138. doi: 10.1111/apa.12477

Bahl R., Frost C., Kirkwood B. R., et al. Infant feeding patterns and risks of death and hospitalization in the first half of infancy: multicentre cohort study. Bulletin of the World Health Organization. 2005;83(6):418–426


Sexting: Adakah Anak Anda Menjadi Pelakon Porno Jadian?

Di Kuala Terengganu, seorang remaja perempuan telah menghantar gambar separa bogelnya kepada seorang lelaki, Remaja itu baru berusia 13 tahun. Akibatnya, lelaki itu terus meminta gambar bogel penuhnya dengan mengugut mangsa. Gambar demikian akhirnya ditularkan kepada pelajar-pelajar di sekolah remaja perempuan berkenaan. Kes dilaporkan Sinar Harian pada tarikh 15 Ogos 2014.

Seorang remaja lelaki pula telah mengugut untuk menyebarkan gambar lucah dan aksi kelakuan lucah seorang budak perempuan berumur 13 tahun di media sosial. Remaja lelaki tersebut juga berumur 13 tahun. Selepas memaksa mangsa menghantar gambar dan video lucah melalui aplikasi Whatsapp dan Wechat untuk pertama kali, remaja lelaki itu menyuruh pula mangsa menghantar gambar dan video seterusnya, dan jika tidak dilakukan dia mengugut untuk memuatnaik gambar dan video yang telah didapatinya pertama kali ke media sosial. Kes ini dilaporkan Bernama, dan berlaku di Kuala Lumpur.

“Sexting”, adalah fenomena yang sangat kerap berlaku pada masa kini. Sexting ditakrifkan sebagai penghantaran gambar lucah (atau separa lucah) dengan melakukan alat peranti elektronik. Ia juga didefinisikan sebagai penghantaran mesej-mesej lucah (secara tekstual) yang eksplisit.

Jika anda seorang ibu atau bapa, perkara ini sepatutnya sangat-sangat membimbangkan anda.

Ini kerana, dalam satu dapatan, di kalangan remaja berumur 12 hingga 13 tahun, 93 peratus mempunyai akses ke internet. Dengan 71 peratus menggunakan telefon bimbit, dan 23 peratus menggunakan telefon pintar. Anak-anak awal remaja kita sangat biasa dengan telefon bimbit dan internet.

Tapi adakah ini bermakna mereka juga biasa melakukan sexting? Jawapan yang anda tidak mahu tahu ialah, ya, sexting adalah sangat biasa di kalangan remaja sekolah menengah.

Dalam satu kajian, terdapat 18 hingga 28 peratus pelajar yang telah menghantar gambar lucah atau bermesej secara lucah. Ini bermakna, dalam setiap 10 remaja, terdapat 1 hingga 3 orang yang biasa melakukan sexting.

Apa yang bahayanya sexting ini?

Disebabkan remaja menjadi sangat berminat dengan hubungan romantis dan seksual ketika umur balighnya, sexting adalah lebih sering terjadi pada awal-awal persekolahan menengah. Sexting yang asalnya cuma hubungan di telefon bimbit atau media sosial sahaja ini boleh pula merebak kepada hubungan kelamin.

Mereka yang terlibat dengan sexting adalah lebih tinggi kebarangkaliannya terlibat dengan aktiviti seksual, mendedahkan mereka kepada kebahayaan penyakit HIV dan penyakit bawaan seks (sexually transmitted disease). Pelaku sexting juga lebih terdedah kepada risiko mengandung luar nikah di usia awal remaja.

Jenis aktiviti seksual yang mereka selalu melibatkan diri adalah menyentuh kemaluan orang lain, mempunyai “friends with benefit” , seks oral, ataupun seks vaginal. Remaja yang sexting mempunyai kebarangkalian yang tinggi iaitu 4 hingga 7 kali lebih tinggi kemungkinan untuk ke kancah aktiviti seksual seperti yang dinyatakan

Kenapa banyak kes sexting ini melibatkan pelajar perempuan?

Kerana secara statistiknya lebih banyak remaja perempuan yang menghantar gambar bogel atau separa bogel mereka kepada lelaki berbanding remaja lelaki yang menghantarkannya. Ini kemungkinan disebabkan lelaki yang lebih kerap memintanya. Kesimpulan kasar yang boleh dilihat di sini ialah, remaja lelaki sudah boleh bersikap memanipulasi teman-teman seusia mereka meskipun pada umur yang begitu muda sekali.

Tulisan ini adalah untuk membuka mata para ibu dan bapa, bahawa anak-anak pada awal remaja perlu dipelihara dan dipantau secara rapat. Mereka mungkin memerlukan perhatian yang lebih daripada anda. Dalam keadaan teknologi yang sangat pesat membangun, tindakan membiarkan akses kepada internet tanpa kawalan adalah tindakan yang begitu naif sekali.

Remaja-remaja ini adalah masa depan kita. Sesuatu perkara harus dilakukan supaya kita tidak menyebabkan mereka terjebak secara tidak sengaja ke kancah sexting ini.

Kerana jika dibiarkan, boleh jadi anak anda akan menjadi seorang pelakon porno jadian satu hari nanti.

Dan boleh jadi juga, (minta dijauhkan), mereka terlibat dengan zina dan menjadi ibu di usia yang terlalu muda.

[1] Bimbang Gambar Bogel Tersebar -Sinar Harian

[2] Remaja Lelaki 13 Tahun Ugut Sebar Gambar Lucah – PRU14

[3] Sexting and Sexual Behavior in At-Risk Adolescent, Christopher D. Houck, David Barker, Christie Rizzo, Evan Hancock, Alicia Norton and Larry K. Brown. Pediatrics 2014;133;e276; originally published online January 6, 2014;


Apakah Kraniotomi

Kraniotomi adalah prosedur pembedahan pada kranium atau bahagian tengkorak yang melindungi otak.

Tengkorak memiliki lebih dari 20 jenis tulang. 8 di antaranya merupakan sebahagian dari kranium. Pada usia kanak-kanak masih kecil(bawah umur 2 tahun), tulang tersebut masih belum bersatu(fused), supaya ianya dapat memberi ruang bagi otak untuk membesar(saiz) dan berkembang(fungsi). Apabila semakin meningkat dewas, tulang tersebut akan saling bersatu sehingga hanya ada ruang-ruang yang kecil untuk saluran darah dan rangkaian saraf berhubung.

Pada kraniotomi, bahagian tengkorak yang dinamakan flap tulang (bone flap) akan dibuka atau diangkat untuk mendedahkan otak, melakukan rawatan atau mengurangi tekanan terhadap otak(intracranial pressure/ICP). Apabila sesudah proses tersebut, tulang tersebut boleh digantikan dengan plat logam atau bahan yang lain. Jika flap tulang tersebut dialihkan secara kekal, maka prosedur ini dipanggil sebagai kraniektomi pula.

Kraniotomi dapat dikategorikan berdasarkan teknik bedah yang dilakukan dan bahagian otak yang dibedah. Berdasarkan bahagian otak, kraniotomi boleh dibezakan berdasarkan lokasi(parietal, suboccipital, frontotemporal, dan temporal. Namun begitu terdapat juga pelbagai kes dan situasi di mana pembedahan dilakukan dan melibatkan lebih dari satu bahagian otak(multiple regions of brain).
Manakala untuk teknik pula, kraniotomi dapat menggunakan teknik burr hole(menembusi tengkorak dengan menebuk) atau skull base, untuk pembedahan yang kompleks atau berisiko tinggi.

1) Trauma/Traumatic Brain Injury(TBI)

Sebab paling common dan setiap hari dilakukan. Selalunya disebabkan trauma yang terhasil daripasa kecederaan daripada kemalangan jalanraya melibatkan kenderaan(motor vehicle accident/MVA). Ianya berlaku kerana terdapat pengumpulan darah beku, pendarahan yang tidak dapat dikawal, tekanan dalam otak yang tidak terkawal(increased ICP) akibat otak membengkak selepas trauma dan pendarahan daripada aneurysm(darah dalam kantung bocor). Ini juga adalah sebab mengapa ianya PENTING untuk dilakukan SECEPAT MUNGKIN kerana boleh menyebabkan kematian dengan pantas

2) Menghentikan pendarahan dalam otak

Pendarahan dalam boleh berlaku diantara lapisan kranium dan otak, daripada luar hingga ke dalam otak dan dalam otak sendiri. Ianya boleh berlaku secara pantas atau perlahan lahan. Ini memerlukan siasatan radiografi seperti CT SCAN dan MRI untuk mengenal pasti dengan tepat. Pengumpulan darah ini turut boleh menyebabkan tekanan terhadap otak semakin tinggi(increased ICP)

3) Biopsi/pembedahan untuk ketumbuhan

Kita boleh menyiasat jenis ketumbuhan dengan mengambil sample biopsi dan turut membuang ketumbuhan yang ada melalui prosedur ini.

Pengambilan cecair(cerebrospinal fluid) sekiranya ianya memerlukan sample daripada bahagian specifik dalam otak(choroid plexus contohnya)

Ianya turut dilakukan bersama untuk sesetengah prosedur lain seperti pemasangan implan dalam otak atau stimulasi otak dengan menggunakan eletrik(deep brain stimulation).

Atas sebab2 yang disebutkan, amatlah penting rawatan dan siasatan dilakukan dengan CEPAT dan tepat. Tindakan melewatkan rawatan selalunya membawa kepada prognosis and outcome(kesudahan) yang memudaratkan. Terutamanya yang melibatkan TBI.

Ahli perubatan yang bertauliah yang berada dalam unit Neurosurgeri hospital diserata Malaysia memang dilatih dan kompeten dalam menjalankan tugas mereka tanpa mengira bangsa, agama mahupun kewarganegaraan. Sebabnya mereka yang lebih memerlukan bantuan perubatan, diberikan keutamaan. Isu wang ringgit sudah pasti tidak menjadi persoalan utama. Apetah lagi untuk menjadi penghalang dalam menyelamatkan nyawa.

Fontes RB, Smith AP, Munoz LF, Byrne RW, Traynelis VC. Relevance of early head CT scans following neurosurgical procedures: an analysis of 892 intracranial procedures at Rush University Medical Center. Journal of neurosurgery. 2014;121(2):307–12. pmid:24878289.

Seifman MA, Lewis PM, Rosenfeld JV, Hwang PY. Postoperative intracranial haemorrhage: a review. Neurosurgical review. 2011;34(4):393–407. Epub 2011/01/20. pmid:21246389.

Lassen B, Helseth E, Ronning P, Scheie D, Johannesen TB, Maehlen J, et al. Surgical mortality at 30 days and complications leading to recraniotomy in 2630 consecutive craniotomies for intracranial tumors. Neurosurgery. 2011;68(5):1259–68; discussion 68–9. Epub 2011/01/29. pmid:21273920.

Taylor WA, Thomas NW, Wellings JA, Bell BA. Timing of postoperative intracranial hematoma development and implications for the best use of neurosurgical intensive care. Journal of neurosurgery. 1995;82(1):48–50. Epub 1995/01/01. pmid:7815133.

Garrett MC, Bilgin-Freiert A, Bartels C, Everson R, Afsarmanesh N, Pouratian N. An evidence-based approach to the efficient use of computed tomography imaging in the neurosurgical patient. Neurosurgery. 2013;73(2):209–15; discussion 15–6. pmid:23632759.

Verbalis JG . Brain volume regulation in response to changes in osmolality . Neuroscience 2010 ; 168 : 862 – 70

Brain Trauma Foundation , American Association of Neurological Surgeons , Congress of Neurological Surgeons . Guidelines for the management of severe traumatic brain injury . J Neurotrauma 2007 ; 24 (Suppl 1) : S1 – 106


KENAPA TIADA KINCIR ANGIN DI MALAYSIA: BAHAGIAN 2

Tak sangka juga ada ramai di kalangan pembaca yang berkongsi banyak maklumat tentang kincir angin yang terdapat berhampiran dengan mereka. Ada yang pernah terlihat kincir angin di Bangi, Perlis, Terengganu, Putrajaya dan banyak lagi, malah ada juga yang berkongsi pengalaman sendiri memasang sebuah kincir angin di atap sebuah bangunan pejabat di Bukit Jalil. Gambar di atas adalah kincir angin yang terdapat di Masjid Terapung Kuala Perlis, Perlis.

Tak kurang juga para pembaca yang memberikan pandangan masing-masing. Ada yang tak percaya yang Malaysia boleh mempunyai industri jana kuasa menggunakan angin. Ada juga yang optimis kita boleh ke arah matlamat tersebut.

Anda boleh membaca artikel Bahagian 1 di sini.

Tiada siapa yang salah. Semua pendapat daripada pembaca-pembaca tersebut ada kebenarannya jika dilihat daripada pelbagai sudut. Contohnya, tak dinafikan di Malaysia, purata halaju angin adalah amat rendah iaitu sekitar 2 meter sesaat (~7 km/j) dan tidak sesuai untuk kincir angin berfungsi dengan baik.

Bagi pembaca yang percaya akan tenaga angin mempunyai potensi di Malaysia pula kebanyakannya kurang jelas dan tidak pasti bagaimana ini boleh berlaku. Kebanyakan premis mereka nyatakan adalah terdirinya sekumpulan kecil tiang-tiang yang mempunyai kincir angin di beberapa tempat seperti yang disebutkan di awal artikel ini. Pastinya ada sesuatu daripada kincir-kincir itu.

Kementerian Tenaga, Teknologi Hijau dan Air (KeTTHA) ada menyediakan laporan tentang rancangan tenaga keterbaharuan (renewable energy) untuk negara kita dan di dalam laporan itu, tenaga angin disenaraikan sebagai sumber tenaga yang ada potensi, walaupun sumber ini masih lagi belum diterokai sepenuhnya di Malaysia [2].

Kita pun dah tahu daripada perbincangan kita yang di Malaysia terdapat kincir angin. Tapi kenapa kebanyakannya nampak macam tak berfungsi atau tak berpusing? Jadi untuk memahami perkara ini, mari kita lihat apa itu kincir angin dan bagaimana teknologi ini berfungsi.

Secara asasnya, kincir angin adalah alat yang mengubah bentuk tenaga. Ingat dulu kita belajar di sekolah? Tenaga tidak boleh dicipta atau dimusnahkan. Tenaga hanya boleh berubah bentuk atau dipindahkan. Contoh klasik yang kita belajar di sekolah dulu adalah pendulum yang bergerak mempunyai tenaga yang berubah-ubah antara tenaga keupayaan dan tenaga kinetik.

Kincir angin mengubah tenaga kinetik angin kepada tenaga elektrik. Angin akan melalui bilah kincir ini dan akan memutarkan bilah, samada dengan menolak atau mengangkat bilah tersebut, yang seterusnya akan memusingkan aci (shaft) yang akan berpusing di dalam penjana (generator). Penjana ini akan menghasilkan elektrik; samada disimpan di dalam bateri ataupun terus digunakan.

Angin akan memutarkan bilah pada kincir. Gambar daripada Pinterest.

Bagaimana angin boleh menolak atau mengangkat Bilah? Ingat lagi tak di sekolah kita belajar bagaimana pesawat boleh terbang? Daya Angkat, Daya Seret/Hambat, Daya Tujah, Berat (Lift Force, Drag Force, Thrust, Weight).

Bilah kincir angin pula ada dua jenis.

Jenis Angkat (Lift Type) – Angin akan melalui Bilah dan akan terbahagi kepada dua bahagian angin. Pembahagian ini tidak seimbang dan menyebabkan sebelah bilah mempunyai tekanan yang tinggi, seterusnya ‘mengangkat’ bilah tersebut. Oleh kerana bilah kincir angin di pasang di suatu titik tengah, bilah yang sepatutnya ‘terangkat’ dan terbang itu akan berputar pada paksi titik tersebut.Jenis Seret (Drag Type) – Yang ini lebih mudah. Angin akan menolak Bilah. Disebabkan Bilah ini dipasang pada satu titik tertentu, Bilah yang sepatutnya tertolak kebelakang itu sebaliknya berputar pada paksi titik tersebut.

Mengangkat Bilah. Gambar daripada Boston University.

Menolak Bilah. Gambar daripada Boston University.

Jadi bila Bilah kincir dah pun berputar, Aci akan berputar bersama di dalam Penjana. Ada pelbagai jenis Penjana, tetapi secara asasnya, elektrik terhasil daripada perubahan polar magnet di dalam Penjana.

Di sekeliling Aci di dalam Penjana, terdapat lingkaran besi. Apabila Aci berputar, Aci dan lingkaran besi yang merupakan konduktor itu akan mengalami perubahan polar magnet, sekejap di atas, sekejap di bawah. Perubahan yang pantas akan menjana lebih banyak elektrik.

Contoh lakaran skematik Penjana Elektrik. Aci berpusing di kawasan lngkaran magnet akan menghasilkan elektrik. Gambar daripada Bergische Universität Wuppertal.

Harus diingat, tanpa Penjana, kincir angin hanyalah hiasan dan berputar menghasilkan tenaga yang tidak disimpan. Orang kata buang tenaga. Tetapi dengan adanya Penjana yang mempunyai magnet itu, kincir angin akan berputar lebih perlahan daripada putaran tanpa Penjana. Jadi boleh dikatakan Penjana ini adalah beban kepada kincir yang perlu ada, kerana tanpanya, tiadalah kincir angin menghasilkan elektrik. Beban tapi perlu.

Begitulah secara ringkas bagaimana kincir angin berfungsi.

Jadi mengapa pula ada yang berputar pada paksi yang berbeza? Ada yang berputar pada paksi mendatar, ada yang pada paksi menegak. Apa bezanya? Kalau ada beza, ada tak yang lebih sesuai digunakan di Malaysia?

Kita kupas perkara ini di bahagian yang akan datang.

[1] Gambar Kincir Angin di Masjid Terapung Kuala Perlis

[2] National Renewable Energy Policy and Action Plan 2009. Kementerian Tenaga, Teknologi Hijau dan Air. Diambil daripada:


Bagus ke Katil Urut Haba ni?

Penggunaan thermal message bed(katil urut haba) mula dipopularkan pada awal tahun 1990-an daripada Korea. Pelbagai jenis yang dipasarkan, termasuklah yang menggunakan batu jed. Ianya turut melibatkan amalan chiropractic, sejenis rawatan alternatif yang melibatkan manipulasi tulang belakang kerana pada pendapat mereka, semua penyakit berasal daripada tulang belakang.

Beberapa produk yang dijual di Malaysia pula tambah aduk lebih daripada itu, iaitu dengan menyatakan produk mereka disertakan dengan infrared untuk menyembuhkan penyakit.

Pelbagai kajian telah dijalankan untuk menilai tahap keberkesanan thermal message bed ini. Majoriti kajian telah menunjukkan perubahan yang ketara dari paras level hormone cortisol dalam badan. Hormone ini penting dalam regulasi ‘stress’ dalam kehidupan seharian manusia. Ianya juga turut memainkan peranan dalam proses keradangan dalam setiap proses semulajadi dalam tubuh badan manusia.

Kajian juga telah mendapati hasil daripada penurunan paras level hormone cortisol ini juga, beberapa proses lain antaranya sistem pencernaan, sistem darah dan sistem jantung mengepam darah ke seluruh tubuh badan turut mempunyai kesan. Ianya saling tidak ubah seperti ubat yang digunakan untuk mereka yang mempunyai penyakit jantung seperti nitroglycerin(nitrates) kerana ubat tersebut turut menyebabkan salur darah menjadi lebih besar dan dalam keadaan ‘relax’. Ini sekaligus dapat mengurangkan bebanan yang dihadapi oleh jantung untuk mengepam dan ianya tidak berkerja dengan terlalu teruk.

Namun begitu, tiada bukti mahupun data yang menunjukkan ianya dapat MENYEMBUHKAN penyakit. Kerana sebaik selesai sahaja anda guna thermal message bed tersebut, paras hormone cortisol kembali kepada paras yang sebelumnya.

Sebab itu lah kesan kebaikan jangkamasa panjang penggunaannya tidak dapat dinilai. Biasanya setiap sesi, anda akan baring selama 30 minit. Sebab itu ramai penjual akan lebih berminat supaya anda MEMBELI katil tersebut terus yang boleh menelan kos melebihi 15 RIBU ringgit. Ianya sering disogok kepada ayah dan ibu dikampung yang sering mengalami masalah penyakit kronik dan tulang.

Tiada masalah sekiranya anda berminat untuk menggunakan thermal message bed tersebut sebagai ikhtiar SEIRING dengan rawatan hospital. Memang rasa segar dan seronok selepas menggunakannya. Akan tetapi untuk ianya menyembuhkan penyakit seperti stroke(angin ahmar), ianya adalah tidak tepat dan tiada kajian klinikal mahupun fakta yang menyokong dakwaan tersebut. Proses rehabilitasi melalui aktiviti terapi fisio lebih penting dan memberikan kesan.

Segala dakwaan tuntutan perubatan yang menyatakan ianya turut juga dapat menyembuhkan pelbagai jenis penyakit seperti barah, sakit jantung, ketumbuhan, masalah wanita/kesuburan, kencing manis dan darah tinggi juga tidak berasaskan mana-mana kajian mahupun bukti kukuh.

The Effects of Heat and Massage Application on Autonomic Nervous System Young-Hee Lee, Bit Na Ri Park, and Sung Hoon Kim. 2011Moraska A, Pollini RA, Boulanger K, Brooks MZ, Teitlebaum L. Physiological adjustments to stress measures following massage therapy: a review of the literature. Evid Based Complement Alternat Med. 2010;7:409–418Diego MA, Field T. Moderate pressure massage elicits a parasympathetic nervous system response. Int J Neurosci. 2009;119:630–638Parati G, Saul JP, Di Rienzo M, Mancia G. Spectral analysis of blood pressure and heart rate variability in evaluating cardiovascular regulation. A critical appraisal. Hypertension. 1995;25:1276–1286Montano N, Ruscone TG, Porta A, Lombardi F, Pagani M, Malliani A. Power spectrum analysis of heart rate variability to assess the changes in sympathovagal balance during graded orthostatic tilt. Circulation. 1994;90:1826–1831Vardas P, Kochiadakis G, Orfanakis A, Kalaitzakis M, Manios E. Intraindividual reproducibility of heart rate variability before and during postural tilt in patients with syncope of unknown origin. Pacing Clin Electrophysiol. 1994;17:2207–2210Zimmermann KP, Monga TN, Darouiche RO, Lawrence SA. Post-stroke autonomic nervous system function: palmar sympathetic skin responses thirty or more days after cerebrovascular accident. Arch Phys Med Rehabil. 1995;76:250–256


Kesan penggunaan corset pada tubuh badan

Penggunaan corset pada mulanya terkenal dengan meluas di Eropah pada kurun ke – 17 yang dipopularkan oleh rakyat Perancis. Ianya juga dianggap sebagai titik permulaan gerakan feminism kerana terdapat penyokong dan penentang amalan tersebut oleh golongan wanita sendiri.

Apa yang pada mulanya hanya merupakan satu kebiasaan dan inovasi dalam pemakaian mula diikuti oleh orang ramai atas sangkaan bahawa mereka yang mempunyai pinggang yang ramping adalah lebih sihat dan lebih bertaraf tinggi berbanding mereka yang tidak. Ianya semakin juga popular apabila golongan bangsawan serata Eropah terutamanya pada zaman Victorian turut mengamalkannya.

Sejak pada masa itu juga, pelbagai tanggapan bahawa corset ‘tightlacing'(dipakai secara ketat hingga mendapat bentuk yang diinginkan) membawa pelbagai manfaat kesihatan. Namun realiti sebenarnya adalah berbeza.

Rupa seseorang yang menggunakan corset melalui XRAY

Sejak zaman itu juga, mereka yang memakai baju ini lebih tinggi risiko mengalami masalah pernafasan kerana penggunaanya turut mempengaruhi keupayaan diaphragm(otot yang membantu dalam pernafasan) untuk berfungsi. Pada zaman tersebut, penyakit berjangkit tuberculosis sangatlah berleluasa dan ini menambah kepada masalah kepada pesakit yang mengamalkan penggunaan corset.

Ianya turut mampu mempengaruhi proses penghadaman makanan(dyspepsia) kerana mampu menghalang perut(stomach) daripada menampung makanan dengan banyak. Sekaligus membuatkan mereka yang memakainya cepat rasa kenyang.

Namun begitu, ramai yang mempunyai masalah nutrisi kerana sesetengah jenis makanan memerlukan masa yang berbeza untuk dicernakan(intestinal motility). Yang turut boleh menyebabkan masalah sembelit(constipation) dan intestinal obstruction(usus tersumbat).

Selain daripada itu, penggunaan produk ini juga mampu menyebabkan masalah tekanan terhadap salur darah(Inferior Vena Cava) yang mampu mempengaruhi jumlah darah yang kembali semula ke jantung daripada seluruh badan. Ini akan menyebabkan jantung terpaksa berkerja dengan lebih keras lagi dan mempunyai risiko untuk tidak mempunyai jumlah yang memuaskan untuk mengepam darah beroksigen ke seluruh badan. Sebab yang sama kalau anda pakai baju yang terlalu ketat, ianya mampu membuatkan anda rasa pening atau rasa nak pitam.

Penggunaan corset pada jangkamasa yang panjang turut boleh menyebabkan otot atrophy(mengecil) dan menyebabkan sakit belakang kerana mampu mempengaruhi proses degeneration(penghakisan) vertebra tulang belakang(facet joints). Tiada bukti perubatan melainkan ia hanyalah sebagai sokongan(adjunct) dalam kes masalah tulang belakang menggunakan ‘support corset’. Apetah lagi nak menyembuhkan penyakit-penyakit yang melibatkan tulang belakang dengan menggunakan corset.

Corset untuk mereka yang mempunyai masalah scoliosis

Pelbagai tuntutan perubatan yang mengatakan penggunaan produk ini mampu menyembuhkan masalah kesihatan wanita seperti menyembuhkan cyst, fibroid, endometriosis, keputihan dan memulihkan kesuburan adalah TIDAK BENAR dan tidak berdasarkan fakta perubatan. Ianya hanyalah gimik pemasaran penjual produk-produk yang tidak beretika dan ianya tidak berasaskan kajian mahupun fakta.

Ali, Majid, M.D. “Control of Constipation .” Ethnics in Medicine. n.d. Web. 14 Oct. 2009

A Randomized Trial to Assess the Contribution of a Novel Thorax Support Vest (Corset) in Preventing Mechanical Complications of Median Sternotomy.Caimmi , Sabbatini , Kapetanakis , Cantone , Ferraz , Cannas, Tesler 2016

Dynamic corset versus three-point brace in the treatment of osteoporotic compression fractures of the thoracic and lumbar spine: a prospective, comparative study.Meccariello L, Muzii VF, Falzarano G, Medici A, Carta S, Fortina M, Ferrata P.Aging Clin Exp Res. 2017

Morphological Study of Human Liver and Its Surgical Importance.Chaudhari HJ, Ravat MK, Vaniya VH, Bhedi AN.J Clin Diagn Res. 2017

[Syringomyelias in paediatrics: a retrospective study of 25 cases]. Martinez-Albaladejo I, Prochazkova M, Perez-Sebastian I, Bernardino-Cuesta B, Martinez-Ferrandez C, Suarez-Traba OM, Budke M, Garcia-Penas JJ.Rev Neurol. 2016

Flank pseudohernia following posterior rib fracture: a case report. Butensky AM, Gruss LP, Gleit ZL. J Med Case Rep. 2016


Apakah Metformin?

Metformin adalah sejenis ubat daripada kumpulan ‘biguanide’ yang telah ditemui pada tahun 1922. Terdapat pelbagai jenis dalam kumpulan ini tetapi jenis-jenis lain adalah toksik dan merbahaya walaupun dalam kuantiti yang sedikit, berbanding dengan metformin.

Ianya digunakan diseluruh dunia sebagai first line medication(rawatan utama) untuk penyakit-penyakit yang melibatkan rintangan insulin(insulin resistance). Insulin merupakan hormone yang digunakan oleh organ/tisu badan untuk membawa masuk glucose(sumber tenaga/bahan api sel utama) yang dihasilkan oleh organ pancreas.

Antara masalah rintangan yang paling berleluasa sekali dalam dunia adalah diabetis mellitus type 2(T2DM) atau lebih dikenali sebagai kencing manis. Ianya merupakan penyakit yang melibatkan dan merosakkan pelbagai organ dan sistem(multi organ/systemic disease). Penggunaan metformin dalam hal ini membantu masalah rintangan insulin yang dihadapi oleh pesakit-pesakit kencing manis.

Antara kegunaan lain yang mendapat manfaat hasil daripada penggunaan metformin adalah penyakit PCOS(Polycystic Ovarian Syndrome), infertility(masalah kesuburan wanita) dan prediabetis state(sebelum dapat kencing manis akibat obesiti). Namun begitu ianya BUKAN rawatan utama(first line treatment) untuk penyakit lain selain T2DM(kencing manis).

Walaupun pelbagai kebaikannya, sebelum menggunakan metformin, seseorang itu WAJIB untuk menjalani saringan fungsi buah pinggang(renal function profile). Ini amatlah penting kerana metformin tidak dicerna atau diproses oleh hati(liver). Ianya tidak berubah bentuk aktif dan bergantung kepada fungsi buah pinggang untuk dibuang dari badan melalui tubular secretion(buah pinggang tapis) ke dalam air kencing.

Sekiranya fungsi buah pinggang tidak memuaskan atau TIADA SARINGAN/SIASATAN terhadap fungsi buah pinggang dilakukan SEBELUM mengambil metformin, ianya amatlah merbahaya kerana mudah terkumpul dalam darah anda. Ini amatlah merbahaya dan toksik kerana ianya mampu terkumpul pada sel darah merah. Ini kerana ianya mempunyai protein binding(ikatan dengan protein) yang rendah sekaligus boleh berlegar-legar dalam plasma darah dan menyebabkan pelbagai masalah kesihatan(merosakkan buah pinggang, hati, paru-paru dan jantung).

Antara kesan paling merbahaya pengambilan metformin adalah lactic acidosis, dimana darah anda menjadi lebih berasid kerana pengumpulan asid lactic. Ianya berlaku kerana metformin akan mengakibatkan asid tersebut untuk tidak diproses oleh organ hati sebab ianya menghalang proses gluconeogenesis(penghasilan glucose) daripada berlaku.

Ini juga merupakan salah satu sebab mengapa mereka yang mengambil metformin mudah untuk turut berat badan. Pengambilan yang tidak dikawal dari segi dos dan jangka masa mampu meningkatkan risiko untuk mengalami masalah ini. Ianya boleh membawa maut dan berlaku secara perlahan-lahan. Sehinggalah sistem yang terlibat dalam acid-base balance(darah, paru-paru dan buah pinggang) akhirnya tidak lagi mampu untuk menampung dan membetulkan semula keadaan tersebut.

Kesan paling kerap(common) sekali penggunaan metformin adalah masalah sistem perut dan usus. Ramai pengguna akan mengaku mereka kentut JAUH LEBIH BANYAK DAN KERAP. Mereka juga boleh menghadapi masalah cirit(diarrhea) atau sembelit(constipation). Situasi yang terlalu teruk dengan masalah2 ini turut juga boleh menyebabkan masalah asid lactic yang disebutkan sebelum ini(gastrointestinal lactic acidosis).

Sebab itulah, sebarang produk yang mengandungi metformin atau dicampur aduk tanpa pengetahuan pengguna amatlah merbahaya. Ianya juga tidak beretika dan banyak produk sedemikian turut boleh didapati dipasaran kerana majoritinya juga tidak berdaftar. Mustahil untuk kita menilai berapa banyak dos dalam setiap persiapan kerana ianya juga sering TIDAK DIPANTAU sendiri oleh pengeluar-pengeluar produk yang tidak bertanggungjawab.

Jangan memperjudikan nyawa anda dengan merujuk kepada penjual yang hanya mementingkan keuntungan. Kebajikan anda bukan keutamaan mereka. Jika organ rosak pula, ianya tiada dijual di pasar-pasar malam. Tiada gantian sintetik. Peliharalah anugerah dan amanah yang telah dikurniakan Allah SWT dengan sebaiknya dengan menjauhi kemudaratan yang dapat dielakkan.

Garry G. Graham, Jeroen Punt, Manit Arora, Richard O. Day, Matthew P. Doogue, Janna K. Duong, Timothy J. Furlong, Jerry R. Greenfield, Louise C. Greenup, Carl M. Kirkpatrick, John E. Ray, Peter Timmins and Kenneth M. Williams. (2011). “Clinical Pharmacokinetics of Metformin”. Clin Pharmacokinet.

Robert F, Fendri S, Hary L, Lacroix C, Andréjak M, Lalau JD (June 2003). “Kinetics of plasma and erythrocyte metformin after acute administration in healthy subjectDiabetes Metab

Angelico F, Burattin M, Alessandri C, Del Ben M, Lirussi F (January 2007). “Drugs improving insulin resistance for non-alcoholic fatty liver disease and/or non-alcoholic steatohepatitis”. Cochrane Database Syst Rev

Campbell, Jared M.; Bellman, Susan M.; Stephenson, Matthew D.; Lisy, Karolina (2017). “Metformin reduces all-cause mortality and diseases of ageing independent of its effect on diabetes control: A systematic review and meta-analysis”. Ageing Research Reviews

Fujita, Yoshihito; Inagaki, Nobuya (2017-01-01). “Metformin: New Preparations and Nonglycemic Benefits Current Diabetes Reports.

Jones G, Macklin J, Alexander W (2003). “Contraindications to the use of metformin”. BMJ.

Crowley, Matthew J.; Diamantidis, Clarissa J.; McDuffie, Jennifer R.; Cameron, C. Blake; Stanifer, John W.; Mock, Clare K.; Wang, Xianwei; Tang, Shuang; Nagi, Avishek; Kosinski, Andrzej S.; Williams, John W. (3 January 2017). “Clinical Outcomes of Metformin Use in Populations With Chronic Kidney Disease, Congestive Heart Failure, or Chronic Liver Disease: A Systematic Review”. Annals of Internal Medicine

Maruthur, NM; Tseng, E; Hutfless, S; Wilson, LM; Suarez-Cuervo, C; Berger, Z; Chu, Y; Iyoha, E; Segal, JB; Bolen, S (19 April 2016). “Diabetes Medications as Monotherapy or Metformin-Based Combination Therapy for Type 2 Diabetes: A Systematic Review and Meta-analysis”. Annals of Internal Medicine


Hakikat Pornografi yang tidak diketahui oleh orang ramai

Pornografi menjanjikan kenikmatan secara tidak normal. Walaupun kenikmatan tersebut didapati dengan cara tidak normal tetapi nikmat tetap nikmat bagi pencandu Porno.

Nikmat? Ya, nikmat yang menipu.

Hakikat apa yang ditonjolkan di dalam filem pornografi adalah umpama langit dengan bumi. Apa-apa yang dipaparkan adalah lakonan semata-mata untuk memuaskan rasa ketagih pencandu pornografi.

Sisi gelap industri pornografi yang tidak diketahui

“Saya disepak, dipukul dan dicekik berkali-kali ketika rakaman dibuat. Walaupun saya meminta simpati dan minta supaya rakaman dihentikan, tetapi mereka semakin rakus dan terus merakam tanpa belas kasihan. Ketahuilah, kebanyakan daripada pelakon porno menangis dan merayu selepas mereka dikasari dengan teruk” – Regan Starr, bekas pelakon porno.

Industri pornografi berkerja keras dan sedaya upaya membuatkan industri ini dilihat gah dan hebat, sehingga mereka mempunyai majlis mereka tersendiri seperti Oscar Award, untuk memberi anugerah kepada pelakon porno yang terbaik dalam pelbagai kategori.

Tetapi realiti di sebalik itu adalah dadah, penderaan yang sangat kejam secara emosi dan fizikal dan juga perdagangan manusia (human trafficking)

Dengan melakukan sedikit ‘edit’ dan teknik rakaman, ia membuatkan filem porno yang ditonton nampak hebat dan pelakon porno itu seolah-olah gembira dan sedang menikmati hubungan seks tersebut. Hakikatnya mereka dipaksa untuk melakukan pelbagai aksi yang gila dan tidak masuk akal. Dalam versi yang dipotong, hanya pelakon porno itu sahaja yang sedang merasa azab ketika melakukan aksi tersebut.

75% daripada mereka dipaksa untuk mengambil pelbagai jenis dadah, untuk membuatkan mereka khayal dan menahan sakit ketika diperlakukan seperti binatang semasa rakaman.

Tidakkah anda rasa bersalah membiarkan pornografi berleluasa?

Tidak cukup dengan itu, mereka diseksa secara emosi. Pelakon porno itu di maki dan di hina dan jugak di ugut untuk dibunuh seperti di acukan pistol di kepala. Sekiranya mereka tidak senyum ketika rakaman dibuat, sudah tentu meletup kepala!.

“Siapa suruh mereka jadi pelakon porno?”

Pada tahun 2011, 2 lelaki di dapati bersalah kerana terlibat dengan perdagangan manusia di Miami. Mereka menipu mangsa dengan membuat pengiklanan yang seolah-olahnya menawarkan peluang untuk menjadi model. Bila tiba untuk temuduga, calon diberi dadah dan diculik kemudian di jual kepada industri pornografi.

Ini antara fakta yang ada, menunjukkan mereka ditipu dan akhirnya dipaksa masuk ke neraka dunia. Bagaimana kalau di kalangan mereka ini terdiri daripada orang yang anda sayang? Adik, kakak, saudara mara termasuk anak anda dijadikan mangsa dalam industri porno ini. Rasanya apa perasaan anda?

Dalam tahun yang sama, sepasang kekasih ditangkap kerana mendera seorang perempuan dengan cara memukulnya, merenjatnya dengan elektrik, melemaskan, mencekik dan pelbagai lagi seksaan untuk memaksa perempuan itu bersetuju melakukan aksi pornografi. Akhirnya, perempuan itu bersetuju dan gambarnya menjadi muka depan majalah syarikat pornografi.

Semua itu hanyalah cebisan realiti kepada kisah hitam disebalik industri pornografi yang sangat kejam.
Adakah anda salah seorang yang bersetuju berkenaan perkara ini?

Bacaan seterusnya: Porno membuatkan anda mempunyai masalah seksual

Amis, M. (2001). A Rough Trade. The Guardian (U.K.), March 17.
Dines, G. (2010). Pornland: How Porn Has Hijacked our Sexuality. Boston: Beacon, 70–73; Amis, M. (2001). A Rough Trade. The Guardian (U.K.), March 17.
Lubben, S. Interview with “Jersey Jaxin,” https://www.shelleylubben.com/former-porn-star-jersey-jaxin-story
Peters, R. W., Lederer, L. J., and Kelly, S. (2012). The Slave and the Porn Star: Sexual Trafficking and Pornography. In
M. Mattar and J. Braunmiller (Eds.) Journal of Human Rights and Civil Society 5: 1-21.
U.S. Department of Justice. (2012). Two Men Sentenced to Multiple Life Sentences for Enticing Women to South Florida to Engage in Commercial Sex Acts and Distributing Date Rape Pills. Press Release, Feb. 17.
Peters, R. W., Lederer, L. J., and Kelly, S. (2012). The Slave and the Porn Star: Sexual Trafficking and Pornography. In M. Mattar and J. Braunmiller (Eds.) Journal of Human Rights and Civil Society 5: 1-21; U.S. Attorney’s Office for the Western District of Missouri. (2010). Woman Tortured as Slave, Victim of Trafficking and Forced Labor. Press Release, September 9. http://www.justice.gov/usao/ mw/news2010/bagley.ind.htm


Keluarga Porno: Satu Realiti Yang Menakutkan

Baru-baru ini tular pada page fb Mualim Mohd Fadhli mengenai kisah yang sangat merisaukan.

Kisahnya di sebuah sekolah rendah, terdapat seorang murid lelaki yang melakukan hubungan seks dengan kakaknya sendiri.

Puncanya kerana kakaknya mengajaknya melakukan aksi yang sama seperti dilihat di filem porno yang mereka tonton.

Lebih malang lagi, ibu, bapa, abang, kakak dan dirinya menonton porno bersama-sama.

Semua ini membawa ke pada satu persoalan: Apa nak jadi dengan masyarakat kita?

Sepatutnya kehidupan seorang kanak-kanak dipenuhi segala keseronokan zaman kanak-kanaknya. Bukan menjadi kemaruk porno atau seks. Sepatutnya anak-anak ini diajar bercita-cita, diajar tulis dan baca. Bukan jadi ketagih senggama.

Kecanduan porno, ketika memasuki kepada institusi kekeluargaan, akan memberi kesan yang maha fatal.

Kajian menunjukkan pasangan yang berkahwin dengan salah seorangnya adalah penghidap masalah porno akan dihidapi kekurangan hubungan intim dan sensitiviti. Ia juga menyebabkan keresahan yang tinggi, kerahsiaan dalam hubungan, dan ikatan perkahwinan yang gagal berfungsi dengan baik. [1] Lebih teruk lagi, kerana pencandu porno selalunya akan mendapat risiko dibuang kerja kerana menggunakan komputer pejabat untuk menonton porno, maka pasangan seperti ini mempunyai kebarangkalian untuk mendapat masalah kewangan juga. [2]

Malahan, kebanyakan wanita-tanpa mengira latar belakang agama-melihat pornografi sebagai ancaman yang serius kepada perkahwinan. [3] Kenapa? Kerana pasangan yang selalu menonton porno akan meluangkan lebih sedikit masa bersama kerana masa yang ada digunakan untuk menonton porno. Pelik bukan? Hakikatnya memang pencandu porno akan mengambil banyak masa untuk menonton porno. Dalam satu bancian yang dijalankan majalah Elle dan MSNBC.com, satu perlima dari responden lelaki pada bancian mengaku yang kecenderungan mereka menonton porno telah menjadikan mereka meluangkan kurang masa bersama pasangan dan anak-anak. Dan terdapat 37 peratus responden yang menonton porno selama lima atau lebih jam seminggu! [4]

Di samping itu, kajian juga menunjukkan banyak pasangan yang merasakan ianya adalah satu kecurangan-atau hampir kepada kecurangan-apabila pasangan mereka menggunakan video tubuh badan orang lain untuk meransang keinginan seksual. [5]

Lebih teruk lagi terdapat penyelidikan yang mendapati pencandu porno yang telah berkahwin akan lebih tinggi kemungkinannya untuk melakukan hubungan seksual dengan selain daripada pasangannya; berbanding mereka yang tidak menggunakan porno. [6] Dan lelaki yang menonton porno lebih tinggi kemungkinannya untuk melanggan pelacur. [7]

Sebagaimana yang dinyatakan seorang penyelidik, “Lelaki yang menyaksikan penindasan terhadap wanita di dalam tayangan porno secara konsisten, tetapi tidak dapat berhubungan dengan pasangan mereka secara menindas pasangan itu pula, akan menyebabkan mereka mendapatkan pelacur untuk merealitikan apa yang menjadi ketagihan mereka.” [8]

Suami atau isteri yang pengguna porno juga akan lebih permisif dalam hubungan. Mereka akan lebih rela pada mempunyai ramai pasangan seksual, dan jenis-jenis seks yang berbahaya, yang akhirnya menyebabkan hubungan kekeluargaan yang tidak stabil. [9] Perceraian juga sangat banyak berlaku di kalangan pasangan berkahwin yang menggunakan porno. Dalam satu tinjauan yang dilakukan terhadap American Academy Of Matrimonial Lawyers pada tahun 2002, terdapat 62 peratus peguam cerai yang menyatakan kecenderungan porno adalah menjadi faktor yang signifikan pada kes-kes perceraian yang mereka uruskan. [10]

Kalau sampai beginilah kesan-kesan porno kepada keluarga, tidak hairanlah macam-macam kepelikan timbul pada hari ini.

Soalannya, adakah anda sanggup membiarkan diri anda menjadi pencandu porno?

Soalan seterusnya, jika anda tidak ketagih porno, adakah anda sanggup membiarkan sahaja ahli keluarga anda terjerumus kepada kemusnahan ini?

Bacaan seterusnya: 3 kisah yang akan membuka mata kita berkenaan pornografi

Wildmom-White, M. L. and Young, J. S. (2002). Family-of-Origin Characteristics Among Women Married to Sexually Addicted Men. Sexual Addiction & Compulsivity 9, 4: 263–73.Wildmom-White, M. L. and Young, J. S. (2002). Family-of-Origin Characteristics Among Women Married to Sexually Addicted Men. Sexual Addiction & Compulsivity 9, 4: 263–73.Bridges, A. J., Bergner, R. M., and Hesson-McInnis, M. (2003). Romantic Partners’ Use of Pornography: Its Significance for Women. Journal of Sex and Marital Therapy 29, 1: 1–14.Paul, P. (2007). Pornified: How Pornography Is Transforming Our Lives, Our Relationships, and Our Families. New York: Henry Hold and Co., 155.Paul, P. (2007). Pornified: How Pornography Is Transforming Our Lives, Our Relationships, and Our Families. New York: Henry Hold and Co., 163.Wright, P. (2013). U.S. Males and Pornography, 1973–2010: Consumption, Predictors, Correlates. Journal of Sex Research 50, 1: 60–71; Zillmann, D. and Bryant, J. (1988). Effects of Prolonged Consumption of Pornography on Family Values. Journal of Family Issues 9: 518–554.Malarek, V. (2009). Johns: Sex for Sale and the Men Who Buy It. New York: Arcade, 193–96; MacKinnon, C. A. (2005). Pornography as Trafficking. Michigan Journal of International Law 26, 4: 999–1000; Monto, M. A. (1999). Focusingon the Clients of Street Prostitutes: A Creative Approach to Reducing Violence Against Women. Paper submitted to the U.S. Department of Justice.MacKinnon, C. A. (2005). Pornography as Trafficking. Michigan Journal of International Law 26, 4: 999–1000.Carroll, J. S., Padilla-Walker, L. M., and Nelson, L. J. (2008). Generation XXX: Pornography Acceptance and Use Among Emerging Adults. Journal of Adolescent Research 23, 1: 6–30.Dedmon, J. (2002). Is the Internet Bad for Your Marriage? Online Affairs, Pornographic Sites Playing Greater Role in Divorces. Press Release from The Dilenschneider Group, Inc.


Porno dapat mengubah tingkah laku seks seseorang. Adakah anda tahu?

Dalam artikel yang lepas kami telah terangkan bagaimana porno dapat menyebabkan ketagihan. Ketagihan yang menyebabkan si penonton susah untuk tinggalkan aktviti menonton pernografi.

Seperti juga dadah, porno juga menyebabkan penontonnya perlu menonton pornografi yang lebih ekstrim dan eksotik untuk meransang otak merembeskan dopamine yang lebih bagi mendapatkan kesan tenang, dan gembira.

Jadi dalam masa menonton porno, otak juga sedang membina jalan/reward-pathway yang menghubungkan apa yang ditonton dan keseronokan yang dapat. Dan memori ini akan disimpan, untuk digunakan pada waktu lain tanpa kita sedar, dan tanpa kita memilihnya. Ini sebab mengapa penonton porno sering terperangkap dalam kitaran yang sama.

Bagaimana Porno menjadikan sikap seks anda berubah?

Kajian oleh James G. Pfaus menunjukkan perkaitan hormone dopamine dan reward-pathway dapat mengubah tingkah laku seseorang.

Di dalam kajian tersebut seekor tikus jantan diletakkan  bersama dengan tikus bertina yang telah disembur dengan bau bangkai di dalam satu sangkar. Tikus secara alaminya tidak menyukai bau bangkai.

Tetapi keinginan untuk melakukan hubungan seksual mendorong tikus jantan untuk melakukan hubungan seksual dengan tikus bertina tersebut walaupun dalam keadaan yang secara fitrahnya tidak disukainya.

Selepas itu, kajian diteruskan dengan meletakkan tikus jantan yang sama di dalam sangkar dengan seketul kayu kecil yang telah disembur dengan bau bangkai tersebut. Dan keputusannya, tikus itu cuba mendekati kayu kecil itu dan seolah-olah kayu kecil itu pasangan yang sesuai untuk melakukan hubungan seksual

Boleh dikatakan secara tidak langsung reward-pathway telah terbentuk dan tikus jantan itu sudah mampu sebati dengan bau tersebut, malah bau tersebut menjadi daya peransang untuk melakukan hubungan seksual.

Situasi ini disebabkan hormone dopamine yang dirembes ketika tikus jantan tersebut melakukan hubungan seksual pada pertama kali dan seterusnya terbentuk jalan/reward-pathway.

Dan perkara yang sama juga berlaku, ke atas manusia.

Inilah antara sebab seseorang manusia itu akan melakukan sesuatu yang diluar norma manusia, ketika mahukan kepuasan seksual.

Dalam hal ini, penonton porno lebih mendapat kepuasan seksual ketika menonton porno berbanding melakukan hubungan seks secara sihat dan normal. Perkara Ini kami ulas dengan lebih lanjut dalam artikel yang akan datang.

Kajian: Mereka yang selalu melihat porno akan cenderung menyaksikan aksi porno yang lebih ekstrim

Pada tahun 2012, satu survey telah di jalankan ke atas 1500 lelaki. Hasil daripada survey tersebut menunjukkan 56%  citarasa mereka terhadap porno meningkat kepada aksi porno yang ekstrim dan di luar daripada kebiasaan. Perkara ini berlaku disebabkan otak yang terdedah dengan grafik porno secara berlebihan dan berkala akan menyebabkan rasa biasa dan kurang meransang mereka.

Disebabkan itu penonton pornografi perlu mendapatkan aksi yang lebih ekstrim untuk mendapatkan kesan ghairah dan memberi kepuasan seksual kepada mereka.

Hasil akhirnya, mereka akan menyukai sesuatu perlakuan dan perbuatn seksual yang ekstrim dan menjijikan demi mendapatkan kepuasan seksual. Malah yang lebih menakutkkan mereka akan merasai perkara itu normal dan biasa bagi mereka.

Satu kajian menunjukkan, mereka yang terdedah dengan pornografi menganggap perlakuan seks dengan binatang dan seks secara ganas adalah sesuatu yang biasa berbanding mereka yang tidak menonton pornografi.

Dan apabila sesuatu tingkah laku atau perbuatan itu dianggap normal, mereka cenderung untuk mencubanya.

Perkara di atas menunjukkan kita kesan pornografi bukan sahaja berlaku di dalam otak tetapi mampu mengubah perilaku dan cara fikir seseorang.

Apa tunggu lagi jom bangkitmelawanporno.

Bacaan seterusnya:
1. KAJIAN: MELIHAT PORNO MEMBUATKAN ANDA MEMPUNYAI MASALAH SEKSUAL
2. 3 KISAH INI AKAN MEMBUKA MATA KITA, APA ITU PORNOGRAFI.
3. KETAGIHAN PORNO. TOPIK TABOO YANG ANDA WAJIB TAHU

Pfaus, J. G., Kippin, T. E., and Centeno, S. (2001). Conditioning and Sexual Behavior: A Review. Hormones and Behavior 40: 291–321. (http://www.pphp. concordia.ca/fac/pfaus/Pfaus-Kippin Centeno(2001).pdf)
fightthenewdrug.org
NoFap Survey http://www.reddit.com/r/NoFap/comments/updy4/rnofap_ survey_data_complete_datasets/
Zillmann, D. (2000). Influence of Unrestrained Access to Erotica on Adolescents’ and Young Adults’ Dispositions Toward Sexuality. Journal of Adolescent Health 27, 2: 41–44.
Paul, P. (2010). From Pornography to Porno to Porn: How Porn Became the Norm. In J. Stoner and D. Hughes (Eds.) The Social Costs ofPornography: A Collection of Papers (pp. 3–20). Princeton, N.J.: Witherspoon Institute.
Zillmann, D., and Bryant, J. (1984). Effects of Massive Exposure to Pornography. In N. M. Malamuth and E. Donnerstein (Eds.) Pornographyand Sexual Aggression. New York: Academic Press.
Bridges, A. J. (2010). Pornography’s Effect on Interpersonal Relationships. In J. Stoner and D. Hughes (Eds.) The Social Costs of Pornography: A Collection of Papers (pp. 89-110). Princeton, NJ: Witherspoon Institute.


Kajian: Melihat Porno membuatkan anda mempunyai masalah SEKSUAL

Sekitar 15-20 tahun lepas, terdapat sejenis ketagihan yang begitu pelik berlaku di kalangan masyarakat kita. Bukan, ia bukanlah ketagihan ganja ataupun gam. Tetapi adalah ketagihan tahi lembu!

Kementerian Dalam Negeri (KDN) mendedahkan tidak kurang daripada 500 barangan domestik hingga kepada tahi kambing, lembu dan tahi kerbau boleh digunakan sebagai bahan untuk dihidu oleh penghidu gam di negara ini.

Boleh anda bayangkan? Bagaimana seseorang itu ketagih menghidu gam, ada pula yang ketagih menghidu tahi lembu. Dan sentiasa mendapatkan bekalan tahi lembu setelah habis.

Otak manusia memang mampu ‘diasuh’ agar menjadi ketagih terhadap perkara yang memberi ransangan yang kuat padanya. Walaupun ransangan tersebut adalah tahi lembu.

Pada otak manusia terdapat suatu bahagian yang bernama Pusat Ganjaran (Reward Centre). Pusat Ganjaran ini tugasnya adalah memberikan “ganjaran” terhadap perkara-perkara yang memuaskan seseorang.

Ianya seperti perasaan lega apabila kenyang, perasaan bahagia pada hubungan cinta yang kukuh, dan perasaan puas pada hubungan suami isteri.

Kaedahnya, Pusat Ganjaran ini akan merembeskan “bahan-bahan kimia nikmat” (pleasure chemicals) seperti dopamin kepada otak.

Seperti penghidu tahi lembu tadi, bahan-bahan kimia itu akan mendatangkan kelegaan dan perasaan puas hati pada mereka.

Tetapi terdapat satu kerumitan.

Bahan-bahan kimia itu juga akan menyebabkan penghidu tahi lembu tadi cenderung ‘menghafaz’ perasaan kelegaan itu, dan menginginkan agar ianya selalu diulang-ulang.

Ianya disebabkan setiap ransangan yang kuat (seperti tahi lembu) akan menjadikan saraf-saraf dalam otak berhubung antara satu sama lain secara-elektrikal, dan akan mencipta “laluan neuron” (neuronal pathway) yang jelas[1]. Semakin kuat sesuatu ransangan itu, maka akan semakin kuatlah laluan neuron tersebut.

Analoginya, anda berada pada satu kawasan semak. Semakin anda mengharungi semak tersebut untuk ke tempat tujuan anda, semakin jelaslah laluan anda nanti. Ini akan menyebabkan jalan ke tujuan anda tadi akan semakin ketara dan anda boleh mengharunginya tanpa kesukaran.

Ini yang menyebabkan perkara yang tidak masuk akal seperti menghidu tahi lembu juga mampu mencipta laluan neuron yang kuat, mengakibatkan penagih ingin kembali dan kembali pada menghidunya.

Kecanduan menonton pornografi juga sebenarnya menciptakan ketagihan sebegini. Masalahnya, ada jenis kecenderungan porno ini menginginkan video-video yang menunjukkan perkara yang sebenarnya bukan fitrah keinginan seksual asal pada manusia.

Video-video porno yang teras-keras (hardcore) yang secara sengajanya meletakkan perempuan sebagai hamba dan objek pemuas nafsu akan sentiasa menjadi keinginan mereka yang sentiasa melihatnya, kerana itu sudah menjadi laluan neuron yang yang kuat pada otak[1]

Inilah yang menyebabkan perkara yang bukan fitrah menjadi keinginan yang diulang-ulang. Menjadi ketagihan. Inilah yang menyebabkan seseorang tergamak melayan video seks yang menyeksa perempuan, video seks incest (seks sesama ahli keluarga), video seks manusia dan haiwan, dan pelbagai lagi kegilaan yang ada.

Perkara yang asalnya jijik, memalukan, menyiksa, menyakitkan, menjadi sesuatu yang kelihatan normal pada penagihnya.

Kajian menunjukkan kecanduan porno boleh menjadikan cara seseorang individu memandang perempuan, seks, dan perhubungan (woman,sex, and relationship) berubah.

Pengguna porno mempunyai kebarangkalian yang lebih tinggi untuk bersifat lebih ganas terhadap wanita, dan terdapat penyelidikan yang mengaitkan hubungan antara kecanduan porno dengan sifat menjadikan wanita sebagai mangsa (victimisation of women)[2]

Malahan, penyelidikan pada tahun 2015 yang menganalisa 22 dapatan yang berbeza dari 7 buah negara berbeza menyimpulkan yang “tiada keraguan lagi, secara puratanya, individu yang menggunakan pornografi adalah lebih kerap mengambil sikap agresif secara seksual dan melibatkan diri pada aktiviti-aktiviti keagresifan seks[3]

Inilah yang mampu mengakibatkan seorang suami boleh ‘hilang selera’ terhadap isterinya disebabkan laluan neuron yang telah dibangunkan atas ketagihan terhadap aksi-aksi teras-keras seks yang menyeksa wanita tidak mampu dicapai pada hubungannya dengan isteri.

Juga inilah yang menyebabkan sesetengah penagih porno mencari mangsa rogol daripada kalangan ahli keluarga, kanak-kanak, binatang, warga emas, dan sebagainya.

Sudah tentu, artikel ini bukan bertujuan memukul rata porno sebagai satu-satunya sebab kerosakan yang maha dahsyat sedang berlaku di dalam masyarakat ini.

Tapi tanyalah diri anda: bukankah ia juga salah satu penyumbang yang terbesar padanya?

1. Hilton, D. L. (2013). Pornography Addiction—A Supranormal Stimulus Considered In The Context Of Neuroplasticity. Socioaffective Neuroscience & Psychology 3:20767. Doi:10.3402/Snp.V3i0.20767; Pitchers, K. K., Et Al. (2013). Natural And Drug Rewards Act On Common Neural Plasticity Mechanisms With DeltaFosB As A Key Mediator. Journal Of Neuroscience, 33(8), 3434-3442. Doi:10.1523/JNEUROSCI.4881-12.2013; Hedges, V. L., Chakravarty, S., Nestler, E. J., And Meisel, R. L. (2009). DeltaFosB Overexpression In The Nucleus Accumbens Enhances Sexual Reward In Female Syrian Hamsters. Genes Brain And Behavior 8, 4: 442–449. Doi:10.1111/J.1601-183X.2009.00491.X.; Hilton, D.L, & Watts, C. (2011). Pornography Addiction: A Neuroscience Perspective, Surgical Neurology International 2, 19. Doi:10.4103/2152-7806.76977; Miner, M. H., Raymond, N., Mueller, B. A., Lloyd, M., Lim, K. O. (2009). Preliminary Investigation Of The Impulsive And Neuroanatomical Characteristics Of Compulsive Sexual Behavior. Psychiatry Research 174: 146–51. Doi:10.1016/J.Pscychresns.2009.04.008; Doidge, N. (2007).
2. Park, B. Y., Et Al. (2016). Is Internet Pornography Causing Sexual Dysfunctions? A Review With Clinical Reports. Behavioral Sciences, 6, 17. Doi:10.3390/Bs6030017; Negash, S., Van Ness Sheppard, N., Lambert, N. M., & Fincham, F. D. (2016). Trading Later Rewards For Current Pleasure: Pornography Consumption And Delay Discounting. The Journal Of Sex Research, 53(6), 698-700. Doi:10.1080/00224499.2015.1025123; Pitchers, K. K., Et Al. (2013). Natural And Drug Rewards Act On Common Neural Plasticity Mechanisms With DeltaFosB As A Key Mediator. Journal Of Neuroscience, 33(8), 3434-3442. Doi:10.1523/JNEUROSCI.4881-12.2013; Layden, M. A. (2010). Pornography And Violence: A New Look At The Research. In J. Stoner And D. Hughes (Eds.) The Social Costs Of Pornography: A Collection Of Papers (Pp. 57–68). Princeton, NJ: Witherspoon Institute; Angres, D. H., & Bettinardi-Angres, K. (2008). The Disease Of Addiction: Origins, Treatment, And Recovery. Disease-A-Month, 54, 696–721. Doi:10.1016/J.Disamonth.2008.07.002; Doidge, N. (2007). The Brain That Changes Itself. (105) New York: Penguin Books; Paul, P. (2007). Paul, P. (2007). Pornified: How Pornography Is Transforming Our Lives, Our Relationships, And Our Families. (75) New York: Henry Hold And Co.
3. Wright, P., Tokunaga, R. S., & Kraus, A. (2015). A Meta-Analysis Of Pornography Consumption And Actual Acts Of Sexual Aggression In General Population Studies. Journal Of Communication, 66(1), 183-205. Doi:10.1111/Jcom.12201


Broccoli dan Yogurt boleh merawat masalah gastrik. Korang tahu tak?

Gastrik ataupun gastritis merupakan salah satu penyakit yang selalu dialami oleh masyarakat. Pesakit akan mengadu pedih pada ulu hati, selalu sendawa dan kurang selera makan.

Majoriti daripada kes gastrik adalah disebabkan jangkitan bakteria H. pylori. Bakteria H. pylori mampu menguraikan lapisan pertahanan perut yang menyebabkan asid yang dirembeskan menghakis dinding perut. Disebabkan perkara itu, pesakit akan mengadu simptom pedih hati. Bahkan, bakteria ini mempunyai kaitan yang dan dikatakan salah satu punca kanser perut dikalangan manusia

Kebanyakkan daripada pesakit akan berjumpa dengan doktor untuk mendapatkan rawatan yang sepatutnya. Jika simptom selalu berlaku, kamera akan dimasukkan ke dalam bahagian perut untuk melihat keadaan dinding perut berserta punca berlakunya masalah gastrik tersebut. Sedikit sampel daripada perut akan di ambil untuk mengesan kehadiran bakteria H. pylori.

Permakanan yang sesuai untuk membunuh bakteria H. pylori

Ramai yang tidak tahu terdapat dua makanan yang mampu membantu dalam rawatan H. pylori jesteru dalam menyelesaikan masalah gastrik. Ia adalah:

Broccoli adalah salah satu makanan yang senang di dapati di Malaysia. Sayur ini mengandungi serat dan vitamin yang tinggi. Malah ia mempunyai satu kompaun yang mampu membantu pesakit gastrik yang disebabkan jangkitan H. pylori.

Kompaun tersebut adalah Glucoraphanin. Ia merupakan salah satu kompaun yang tinggi di dalam broccoli. Apabila memasuki badan, kompaun ini akan ditukarkan kepada kompaun sulforaphane yang merupakan kompaun aktif dan mampu membunuh bakteria H. pylori

Sebelum ini kompaun sulforane telah terbukti di dalam makmal di mana ia mampu membunuh kuman H. pylori.

Pada tahun 2009, satu uji kaji pada manusia telah dibuat. Dimana kumpulan manusia yang mempunyai jangkitan H. pylori mempunyai kadar penuruan bakteria tersebut apabila mengambil broccoli secara kerap. Ini menunjukkan bahawa broccoli merupakan salah satu makanan yang mampu merawat penyakit gastrik

Kajian yang diterbitkan di dalam ‘American Journal of Clinical Nutrition’ telah menemukan bahawa yogurt yang mengandungi tinggi probiotik mampu memberi kesan kepada H. pylori ketika dalam proses rawatan.

Ia disebabkan yogurt mengandungi banyak bakteria baik yang membuatkan badan lebih senang menghapuskan bakteria H. pylori di dalam perut.

Oleh itu, jika anda selalu menghadapi masalah pedih ulu hati dan kerap mengambil ubat untuk masalah tersebut, mungkin melebihkan sedikit pengambilan Broccoli dan yogurt mampu membantu masalah perut anda

Kurangkan merokok kerana ia akan meningkatkan penghasilan asid di dalam perutKurangkan minum kopiPengambilan makanan yang kerap. Tetapi kuantiti makanan perlu dikurangkan. Ini dapat memberi perlindungan kepada dinding perut supaya ia tidak terhakis dengan asid dalam perutKurang stress. Ini kerana ia juga boleh meningkatkan penghasilan asid dalam perutKurangkan ataupun berhenti mengambil alkohol

Rujukan:1. Akinori Yanaka, Jed W. Fahey, Atsushi Fukumoto, Mari Nakayama, Souta Inoue, Songhua Zhang, Masafumi Tauchi, Hideo Suzuki, Ichinosuke Hyodo and Masayuki Yamamoto. Dietary Sulforaphane-Rich Broccoli Sprouts Reduce Colonization and Attenuate Gastritis in Helicobacter pylori–Infected Mice and HumansCancer Prev Res April 1 2009 (2) (4) 353-360; DOI: 10.1158/1940-6207.CAPR-08-0192

2. Bor-Shyang Sheu, Hsiu-Chi Cheng, Ai-Wen Kao, Shan-Tair Wang, Yao-Jong Yang, Hsiao-Bai Yang, and Jiunn-Jong Wu. Pretreatment with Lactobacillus- and Bifidobacterium-containing yogurt can improve the efficacy of quadruple therapy in eradicating residual Helicobacter pylori infection after failed triple therapyAm J Clin Nutr April 2006 83: 4 864-869


ANDA TAKUT TUA DAN MATI ??

Penuaan bukanlah sesuatu yang luar biasa, malah ia terjadi kepada sesiapa sahaja di anatara kita. Saya, kamu dan ya, ibu bapa kamu juga semuanya sedang mengalaminya. Jika kamu banyak dosa dengan mereka, segeralah minta maaf cepat. Berbaktilah selagi mereka masih ada. Selain itu, benda hidup dipersekitaran kamu juga mengalami penuaan, iya…sedar atau tidak kucing kesayangan kamu juga pada hakikatnya sedang mengalami proses penuaan!

Pada manusia, proses penuaan berlaku dalam skala perubahan dari sudut fizikal, fisiologi, psikologi, dan juga sosial, berkadaran dengan masa : umur. Jadi kita boleh lihat, jika dahulu kita lincah menggelecek bola, menjelang pertengahan usia pergerakan kita mungkin akan terbatas disebabkan pengumpulan lemak di bahagian perut, dan pengurangan kuantiti otot disebabkan sarcopenia, misalnya.

Namun begitu, bukan semua perkara akan terus terkakis disebabkan penuaan, sesorang mungkin akan menjadi lebih bijak berfikir dan mahir membuat keputusan disebabkan sudah lama makan garam. Selain itu, kesan-kesan yang lain adalah pembentukan garis kedut di wajah, uban, sakit lutut disebabkan osteoarthritis, menopause dan lain-lain lagi – tidak sedap ditelinga sebenarnya jika saya sebut satu persatu.

Penuaan bukanlah suatu bentuk penyakit, tetapi penuaan adalah salah satu punca risiko besar kepada pembentukan penyakit. Punca-punca penuaan tidaklah dipastikan secara spesifik, namun secara ringkasnya dikelaskan kepada dua faktor utama; programmed dan damage-related. Secara umumnya, aktiviti biologi yang berpunca dari programmed adalah sesuatu yang alami, di mana kita dapat lihat kesan perubahan diri kita dari kecil sehinggalah sekarang.

Perubahan-perubahan ini melibatkan ekspresi gen yang berkait rapat dengan penjagaan, pembaik pulih fungsi badan, dan juga tindakan perlindungan badan. Manakala damage-related pula terjadi disebabkan ”serangan-serangan” terhadap pelbagai fungsi badan secara dalaman ataupun disebabkan persekitaran. Kerosakan DNA, jangkitan kuman, terdedah pada bahan kimia berbahaya sinar radioaktif dan lain-lain lagi misalnya.

Mampukah mikrob dalam badan anda membantu mengatasi masalah penuaan?

Disebabkan penuaan bukanlah suatu bentuk penyakit, maka ia tidak boleh diubati dengan hanya memakan ubat untuk terus hidup kekal menongkat langit. (Iya benar ada terdapat ujikaji perubatan dalam memanjangkan jangka hayat seperti pengambilan metformin dan rapamycin – tetapi ia hanyalah diuji pada cacing dan lipas rumah!). Tetapi, kesan-kesan penuaan boleh dihindarkan atau diperlahankan dengan mengubah gaya hidup i.e. peningkatan aktiviti fizikal dan pemakanan.

Terbaru, ujikaji dengan perubahan diet yang khusus i.e. menghadkan jumlah kalori, beserta dengan peningkatan aktiviti harian i.e. senaman, pada golongan orang tua di Denmark (dan juga beberapa kajian di negara lain di Eropah) telah menunjukkan perubahan secara fisiologi dan fizikal yang melibatkan kesan perubahan pada kandungan microbiota. Menariknya, dengan perkembangan ilmu microbiota kajian diet khusus menggunakan microb terpilih sebagai probiotik telah menunjukkan kesan positif kepada fungsi badan orang-orang tua dari sudut peningkatan aktiviti antioksida, pembaikan sistem imuniti homeostasis, pengurangan jangkitan kronik, menyelia atur proses pengumpulan lemak dan metabolisma, dan lain-lain lagi.

Gambar ihsan dari sini. Gambar rajah menunjukkan kandungan bakteria dalam badan manusia mengikut perubahan tahap umur.

Bakteria khusus..dan apa lagi selepas ini?

Berbagai usaha telah dijalankan untuk mendokumenkan kandungan mikrob dalam badan manusia dari seawal kanak-kanak hinggalah dewasa – malah kepada usia yang terlalu lanjut. Terbaru, kandungan bakteria khusus bagi mewakili golongan orang yang tua telah dijumpai dan diuji, dengan kaedah klinikal dan statistik perangkaan yang amat elegen. Ini bermaksud, kehadiran bakteria ini menjadi tanda asas kepada penuaan seseorang.

Kajian ini menunjukkan bahawa, orang-orang tua yang lemah (frailty) mempunyai bakteria dari spisis Eubacterium dolichum and Eggerthella lenta) yang banyak – berkadar terus. Manakala kandungan bakteria dari spisis Faecalibacterium prausnitzii (dari Order Clostridiales, dari Keluarga Ruminococcaceae) semakin berkurang – dan berkadaran sonsang dengan penuaan.

Gambar ihsan : di sini. Gambar rajah menunjukkan cadangan dan kesan dari sudut perubahan gaya hidup dan microbiota.

Nah, bakteria yang terlibat dengan penuaan telah dikenal pasti. Dan kaedah untuk melanjutkan usia juga telah banyak dibuktikan dengan mengubah gaya hidup yang lebih sihat i.e. meningkatkan aktiviti fizikal seperti senaman ringat atau berat, dan penjagaan diet yang sihat. Jadi mengapa anda perlu berhabis duit dengan memakan makanan tambahan yang belum tentu diuji secara klinikal.

Jus-jus kesihatan dan ubat kurus tertentu yang anda ambil mungkin akan buat anda berasa segar, tetapi awas – anda mungkin akan mengunjungi hospital dikemudian hari kerana kerosakan organ hati atau mengalami diet yang tidak seimbang.

Solusinya mudah, banyakkan bergerak dan makanlah makanan yang sihat!

Jackson MA, Jeffery IB, Beaumont M, Bell JT, Clark AG, Ley RE, et al. Signatures of early frailty in the gut microbiota. Genome Medicine. 2016;8:8.Alexander M. Vaiserman, Alexander K. Koliada, Francesco Marotta, Gut microbiota: A player in aging and a target for anti-aging intervention, Ageing Research Reviews, Volume 35, 2017, Pages 36-45, ISSN 1568-1637.Elena Biagi, Claudio Franceschi, Simone Rampelli, Marco Severgnini, Rita Ostan, Silvia Turroni, Clarissa Consolandi, Sara Quercia, Maria Scurti, Daniela Monti, Miriam Capri, Patrizia Brigidi, Marco Candela, Gut Microbiota and Extreme Longevity, Current Biology, Volume 26, Issue 11, 2016, Pages 1480-1485, ISSN 0960-9822,